Aihe: Tunne purkaus?! -Päätynyt- La Maalis 13, 2010 9:12 am\nPilvi jolkotti rauhallisesti eteen päin, se oli juuri tavannut monia susia ja oli vasta jonkin aikaa sitten pääsyt pois heidän kuulo ja näkö etäisyydeltä. Pilvi ajateli nyt vain jotain sekavan tapaista eikä oikein tiennyt minne menisi tai mitä tekisi.\nPian Pilvi heräsi ajatuksistaan ja kuunteli, se kuuli ääniä mutta mistä tai kenestä siitä sillä ei ollut hajuakaan.\nViimeinen muokkaaja, susu98 pvm Pe Huhti 02, 2010 10:34 am, muokattu 1 kertaa\nAihe: Vs: Tunne purkaus?! -Päätynyt- La Maalis 13, 2010 9:15 am\nJa ääni taisi olla parin metrin päässä tapettavan ketun avunvingahduksia, kettu oli sattumalta osunut ärtyneen Hiekan kulkureitille ja sai nyt maksaa siitä kalliisti, uros oli onnistunut saamaan honteloon kettuun jo lukuisia haavoja ja vammoja ja viimein lähti paikalta tutun hajun haistaessaan.\n'' Pilvi... '' Hiekka mutisi hiljaa nartun tullessa sen näkökenttään.\nAihe: Vs: Tunne purkaus?! -Päätynyt- La Maalis 13, 2010 9:25 am\nPilvi kuunteli karmaissevia ääniä kunnes Hiekka tuli nartun näkö etäisyydellee "hei, Hiekka..." Narttu vastasi Hiekalle pympeentyneesti. Pilvi ei ollut vielä kovin iloinen tavatessaan Hiekan koska ei tiennyt mitä toisella oli sanottavaa. Narttu mulkoili hiekkaa kysy västi. "oliko asiaa?" Pilvi kysyi hieman iloisemmin.\nAihe: Vs: Tunne purkaus?! -Päätynyt- La Maalis 13, 2010 9:27 am\n'' Sinä se minun kulkureitilleni osuit narttu. '' Hiekka huomautti vaikka asia oli vain osittain totta, jos sitäkään. Ja jatkoi sitten ilkeällä sävyllä niinkuin tuttuun tapaansa. '' Olihan minulla sinulle asiaakin, niin oletko löytänyt jo sen puolisosi ? '' Hiekka murahti sanojensa jälkeen.\nAihe: Vs: Tunne purkaus?! -Päätynyt- La Maalis 13, 2010 9:32 am\nPilvi kuunteli ja murahti toiselle huomatuksen jälken. "mitä tuo sinulle kuuluu?" Narttu vastasi samaan tapaa kuin uros itse.\nPilveä ei olisi kiinostanut puhua siitä, koska se ei oikein olltu varma mistä puhui. "oletko sinä niin hyvää pataa sen Hienän kanssa?" narttu tuhahti urokselle.\n(sori lyhyt taas)\nAihe: Vs: Tunne purkaus?! -Päätynyt- La Maalis 13, 2010 9:34 am\n'' Olen. '' Uros murahteli ja virnisteli toisen suuttumuksen tuottamasta mielihyvästä, röyhisteli rintaansa ja nosti päätänsä ylemmäs ylpeänä ja korvat luimussa '' kenenkä kanssa sinä sitten olet hyvää pataa? ''\nAihe: Vs: Tunne purkaus?! -Päätynyt- La Maalis 13, 2010 9:40 am\nNarttu katseli toista tylsistyneenä ja sanoi "kaikkien paitsi sinun... senkin... senkin kivi sydän" Pilvi huusi tai reivosi Hiekalle. "niin kerro vain oliko sinulla jotain tärkeämpääkin asiaa" Narttu käski sillä se ei olisi juuri nyt ollut puheväleissä sillä viime aikaisen jälkeen Pilvi ei ollut löytänyt edes laumaa ja oli muutenkin kurjempi olla yksin, siksi Pilven hermot ovat olleet kireällä.\nAihe: Vs: Tunne purkaus?! -Päätynyt- La Maalis 13, 2010 9:46 am\n'' Sinä et minulle huuda nartunkuvatus !! '' Hiekka raivosi takaisin ja käänsi selkänsä mokomalle huutajalle ja askelsi pari metriä kauvemmaksi ja huikkasi sitten kierosti olkansa yli '' Ajattelin kertoa tunteistani mutta anti olla. '' Uros jatkoi askeltamistaan tarkoituksella hitaasti.\nAihe: Vs: Tunne purkaus?! -Päätynyt- La Maalis 13, 2010 9:51 am\nPilvi katsoi toisen huutamista, mutta ei se sitää hievauttanut. Kun Hiekka alkoi mennä pois Pilvelle tuli mieleen eräs asia ja sanoi "kuule kerronyt edes mitä sinun pitikin ja anteeksi että huusi" Pilvi sanoi hieman tylsistyneenä ennen kuin tajusi että uros oli sanonut tunteistaan. Pilvi ajteli mitä ihmettä toisella oli mielessään.\nAihe: Vs: Tunne purkaus?! -Päätynyt- La Maalis 13, 2010 10:01 am\n'' Ajattelin kertoa että ehkä minullakin on tunteita sinua kohtaan mutta kun olet hyvää pataa jonkun muun kanssa niin anti olla, kyllä minä toisen löydän , ja pian. '' Hiekka jatkoi mukamas välinpitämättömästi ja askelsi edelleen etiäppäin, poispäin Pilvestä.\nHiekka virnuili salaa ja sen silmissä oli tuttu sadistinen ja julma katse, peto sudeksi, kyllä kyllä.\nAihe: Vs: Tunne purkaus?! -Päätynyt- La Maalis 13, 2010 10:14 am\nPilvi melkein pyörtyi kuulessaan että Hiekka piti hänestä, narttu ajateli heti Revontulta ja heidän kohtaamista ja sitä kuika Revontuli oli haikkinut heille kummallekin ruokaa. "ai että mitä?!" Pilvi huudahti hämentyneesti "sinähän se minut heitit pois kuin minkäkin... minkäkin... minkäkin jäniksen korvan!" Pilvi jatkoi samaan sävyyn. "etkö muka tiedä miksi olen sinulle ollut vihainen?" Narttu kysyi vielä lopuksi. Pilvi ei voinut olla ajatelematta Revontulta, mutta tämä... tämä tuli nartulle ylätyksenä.\nPilvi oli kuitenkin ihastunut Revontuleen ja nyt Pilven päässä pyöri Hiekka vai Revontuli... Hiekka vai Revontuli? Pilveä alkoi ihan heikottaa ja oli vähällä kaatua.\nMutta niin kuin monille niin myös Pilvelle ensi vaikutelma oli tärkeä. Pilvi ei oikein tiennyt mitä sanoa tai tehdä tämän asian kanssa, narttu kun ei tahtonut särkeä toisen sydäntä niin kuin Hiekka oli tehnyt nartulle.\nAihe: Vs: Tunne purkaus?! -Päätynyt- La Maalis 13, 2010 10:17 am\n'' Sinä itse lähdit ! Minä en pakottanut vaan sanoin vain mitä SISKONI oli sanonut ! Se on totuus ! '' Hiekka murahteli.\nHiekka istuutui rauhoittuakseen '' Niin, onko sinulla se puoliso jo ? ''\nAihe: Vs: Tunne purkaus?! -Päätynyt- La Maalis 13, 2010 10:26 am\nPilvi ei vastanut toisellee vaan istahti itsekin. "niin...no tuota... olen tai siis... minä pidän yhdestä Revontulesta."Pilvi kuiskasi. "mutta miten sinä... siis minkä laisia tunteita sinulla on minua kohtaan?" Pilvi kysyi samalla.\n(sori lyhyt en keksi mitään.)\nAihe: Vs: Tunne purkaus?! -Päätynyt- La Maalis 13, 2010 10:32 am\nUros pisti nimen mieleensä '' Älä sitten päätäsi puhki mieti jos kaverista ei enään kuulu mitään. '' Hiekka virnisti kylmästi.\n'' Ajattelin vain kertoa että olin ja olen rakastunut sinuun mutta eipä tuolla mitään väliä enää, nopiat syövät hitaat. '' Hiekka kuulosti välinpitämättömältä ja tämä vaati siltä sen kaiken näyttelemisen taidon, muuten ei tämä olisi onnistunut. Hiekaa suorastaan ketutti että oli päästänyt Pilven lähtemään tietämättä uroksne tunteista ja nyt joku toinen uros oli saanut sen sydämmen sykkimään, Hiekka ei päästäisi Revontulta helpolla, jossei se luovuttaisi Pilveä takaisin suosiolla tappaisi Hiekka Revontulen, ainakin yrittäisi.\nAihe: Vs: Tunne purkaus?! -Päätynyt- La Maalis 13, 2010 10:48 am\nPilvi katsoi Hiekan Virnistystä ja alrveli jotain "älä sitten yritä tai tee mitään tyhmää." Pilvi sanoi totisesti ja käskevästi, sillä se ei tahtonut pahaa kumallekaan koska he kumatkin ovat silti hänen ystäviä.\n"selvä." Pilvi sanoi ja ihmetteli toisen kaytäytymistä jos se olisi rakastunut häneen luulisisen olevan jotenkin erilainen, mutta Hiekka oli kuin ei olisi välittänyt. Pilvi epäili jotain ja päätti kertoa tästä tapaamisesta Revontulelle ja pian. Pilvi katsoi Hiekkaa suoraan silmiin, mutta käänsi katseensa pian pois.\n(kiva pilvestä voi tulla pian tappelu!) XD\nViimeinen muokkaaja, susu98 pvm La Maalis 13, 2010 9:35 pm, muokattu 1 kertaa\nAihe: Vs: Tunne purkaus?! -Päätynyt- La Maalis 13, 2010 10:51 am\n'' Ihan tiedoksesi että jos en saa sinua tapan sen uroksen, armoa antamatta ja samanlailla raatelen kuin äsköisen ketun! '' Uros uhosi ja siirsi katseensa nyt Pilven silmiin.\nPikaisesti uros lipaisi Pilven kirsua ja peruutti pari askelta.\nAihe: Vs: Tunne purkaus?! -Päätynyt- La Maalis 13, 2010 9:46 pm\nPIlvi kuunteli ällistyneenä kun uros uhosi, se vei Pilven sanattomatksi kauhusta. Pilvi puristeli vain päätään, mutta sai sanotuksi vain "ei, älä tee sitä"\nKun Hiekka lipaisi narttua, Pilvi ei tiennyt miten toimia ja lipaisi vain huuliaan ja katseli Hiekkaa osaksi kauhistunein silmin. Se vain ei tiennyt mitä tehdä ei sillä ennen ollut tälläistä tilanetta purtavana, si piti Revontulesta, mutta Hiekkallakin oli tunteet eikä Pilvi pystyisi niitä rikkomaan ainakaan nyt.\nKun Pilvi pääsi isoimasta järkytyksestä se sanoi käskevästi "Sinä et häneen koskaan koske ei ikinä tai... tai... tai saat kärsiä!" Pilvi huusi ennen kuin alkoi melkein itkeä, se ei tahtonut pahaa kumallekkaan, mutta siitä se pitäisi huolen että Hiekka ei koskisi Revontuleen.\nAihe: Vs: Tunne purkaus?! -Päätynyt- Su Maalis 14, 2010 6:27 am\n'' Valitse itse. '' Hiekka lausahti ja murahti siirtyen kauemmaksi.\n'' Ja minä valitsen itse upotanko hampaani siihen uroksen kuvatukseen vai en, ettäs tiedät. '' Uros ei katsonut narttua vaan askelsi kauvemmaksi. '' Sinun pitäisi tietämän että minä teen mitä haluan, ja jos sinulla on jonkimmoisia tunteita minua kohtaan niin aivan sama se on parin päivän päästä, minä en odota päivää enempää ettäs tiedät. '' Uros mulkoili narttua pahaenteisesti ja ravisteli sitten turkkiaan kyllästyneenä, olisi parempi ollut vain pitää sanottu sanomatta ja löytää uusi naaras jolla ei ollut tunteita ketään kohtaan, mutta Hiekka oli vain lipsauttanut taas sanansa.\nAihe: Vs: Tunne purkaus?! -Päätynyt- Su Maalis 14, 2010 7:16 am\nHiekan sanat saivat Pilven sanattomatsi se ei pystynyt sanomaan mitään ei yhtään mitään, narttu vain katsoi urosta kysyvästi. Pilvi ei tiennyt mitä tehdä ja miten valita tässä tilenteessa. "Hiekka minulla on ystävyystunteeni sinua kohtaan ja toivon ettet tee mitään tyhmää" Pilvi sanoi ja astui Hiekkaa lähemmäs josta saatoi jo arvata että Pilvi välitti toisen voinista mutta se piti jo Revontulesta mutta se ei tiennyt mitä pitäisi tehdä.\n"Hiekka minä en tiedä mitä minun pitäisi tehdä... minun tunteeni sinua kohtaan ovat sekalaiset enkä tiedä..." Pilvi jatkoi.\nNarttu oli vain nyt niin se kaisin ettein tiennyt kumasta uroksesta piti, vaikka jossain syvällä se piti molemista. Kun Pilvi katseli asioita eri kanteilta se piti enemmän Revontulesta ja taas toiselta kantilta se piti enemmän Hiekasta.\nPilvi lyyhistyi lumeen sen tunteet hyppivät edes takaisin... Pilvi katsoi pyytävästi Hiekkaa, nyt se tarvitsisi tukea enemmän kuin koskaan ennen... mutta mistä... mistä se saisi sitä sillä ei ollut laumaa ei läheisiä ystäviä juuri nyr rinnallaan.\nPilvi näytti surkealta, se ei pystynyt tähän yksin.\n"jos saan kysyä... miksi tai mikä sai sinut muuttamaan mielesi? ja miksi et silloin sanonut että rakastat minua?" Pilvi kysyi toivottomalla äänellä.\nAihe: Vs: Tunne purkaus?! -Päätynyt- Ma Maalis 15, 2010 5:41 am\n'' Minun piti testata sinua. '' Hiekka vastasi totuudenmukaisesti ja mulkoili maassa makaavaa surkean näköistä narttua.\n'' Mutta kuka minut haluaisi? Parempi että lähdet sen Revontulen luo oitis, olen iso paha susi, tiedäthän sen sinäkin. Lähde itkemään sen uroksen turkkia vasten, minun turkkini on liian verellä tahrattu ja paskainen. '' Uros virnisteli mielipahasta ja käänsi päätänsä estääkseen narttua näkemästä surkeaa ilmettä naamavärkillään. Kevät ja narttujen huumaava haju oli sekoittanut Hiekan mieltä ja hetki sitten sillä oli ollut oma puoliso tarjolla. Mutta tyhmän testinsä takia se oli menettämässä taas mahdollisuuttaan. Uros pudisteli päätään.\nAihe: Vs: Tunne purkaus?! -Päätynyt- Ma Maalis 15, 2010 7:11 am\nPilvi kuunteli ihmeissään Hiekan juttua testistä ja sen saatoi huomata. "mutta, miksi sinun piti testata?" Pilvi kysyi uteliaana.\n"Hiekka jos valitsen sinut niin miten selitän sen Revontulelle?" Pilvi kysyi vihjaisevasti ja alkoi näyttää jo paremmalta. Pilvi ei vieläkään tiennyt mitä tehdä, mutta se mietti kuuneisesti kumpi olisi parempi Hiekka vai Revontuli.\n"Ja jos sinulla on tunteita minua kohtaan niin miksi kutsut minua natunkuvatukseksi?" Pilvi uteli se halusi jotain tietoa irti Hiekasta ennen kuin valitsisi. "Hiekka minä pidän sinusta ja tahdon vain nyt tietää sinusta yhtäsun toista ennen kuin valitsen." Pilvi sanoi rohkaisten toista puhumaan itsestään ja toden mukaisesti.\n(sori ei kekesi mitään)\nAihe: Vs: Tunne purkaus?! -Päätynyt- Ma Maalis 15, 2010 6:25 pm\n'' Koska se on minun tapaista. '' Hiekka vastasi ensimmäiseen kysymykseen.\n'' No en minä tiedä, en ole joutunut koskaan vastaavaan tilanteeseen... '' Hiekka vastasi toiseen kysymykseen ja vaihtoi sitten turhautuneena asentoaan ja tuhahteli. '' Koska minä en ole mikään lässyn lässyn susi joka hellittelee ja hulluttelee kokoajan narttunsa kanssa... '' Pilven viimeiseen sanomaan Hiekka ei vastannut mitään. Ruskehtava susi vain vaihtoi asentoaan hieman ja vilkaisi sitten taas maisemia.\nAihe: Vs: Tunne purkaus?! -Päätynyt- Ti Maalis 16, 2010 1:44 am\n"huomaan" narttu sanoi tavallinen ime kasvoillaan.\n"mutta miten luulet minun selviävän tästä?" Pilvi kysyi mutta jotkoi pian "jos tai kun valitsen sinut miten suhtaudut siiden?" Pilvi kyseli sillä se oloi huomannut toisen hieman arkailevan itsestään kerotmisen suhteen. "Ja sano vain jos utselen liikaa" Pilvi sanoi huolehtivasti ja nousi istumaan se näytti tehneen valintansa ja näytti siksi paremmalta.\n"jos salit voin auttaa sinua turkkisi puhdistuksessa" Pilvi sanoi\nPilvi ei uskaltanut sanoa suoraan pitävänsä Hiekasta ja tahtoisi nyt vain tutustua häneen lähemmin se koitti kierosti sanoa että välitti toisesta ja saatoi jopa hieman rakastaakin, sitä vain vaivasi miten se kertoisi tästä Revontulelle mutta päätti olla ajatelematta sitä nyt. Pilvi hymyili hieman ja katsoi Hiekkaa ystävällisesti silmiin.\nAihe: Vs: Tunne purkaus?! -Päätynyt- Ti Maalis 16, 2010 3:17 am\n'' No en minä sunkaan tiedä ! Olen uros eikä minulla ole naaraan tunteita ! '' Uros sanoi kärsivällisesti ja jäykästi ettei olisi huutanut Pilvelle.\n'' Jos haluat saat sen puhdistaa kokonaan, mutta älä luule että siitä tulee tapa! '' Hiekka ei halunnut vaikuttaa avuttomalta. Tummaturkki uros kellahti selälleen urahduksen kera ja odotti että Pilvi putsaisi sen turkin tummasta verestä, uros oli jo itse puhdistanut ne paikat minne se ylsi. Mutta kaula, leuan alus ja niska olivat vielä tummanpunertavan veren peitossa.\nAihe: Vs: Tunne purkaus?! -Päätynyt- Ti Maalis 16, 2010 7:15 am\nPilvi vain huokasi ja katsoi pieni hymy suupielissään Hiekkaa, narttu näytti siltä kuin olisi arvannut että tuo olisi hiekan vastaus ja niin se olikin arvannut.\nPilvi nousi ja asteli hiekan tykö ja asettautui makaamaan sen viereen kuono kohti Hiekkaa ja takapää pois Hiekasta. Narttu alkoi nuolla ensin kaulan puhtaaksi ja puhdistaisi sitten muut paikat. Narttu nuoli lämpimällä kielellään Hiekkaa niinkuin olisi tehnyt sitä ennenkin, narttu koitti kuvitella miten Revontuli suhtautuisi siihen mitä Pilvi sille kertoisi. Pilvi koitti unohtaa ajatuksensa ja keskittyi nyt nuolemiseen se oli tarkka ja koitti varmistaa että Hiekan turkkiin ei jäisi yhtään lika länttiä.


Neuvon blogissani siis myös niitä, joilla kissa on hävinnyt - joko nyt tai joskus aikaisemmin. AINA pitää kysellä kissansa perään, sillä muuten eivät löytöeläinkoditkaan osaa sanoa, onko juuri löytynyt kissa sinun. Tapoja toimia siinä tilanteessa, kun kissa häviää on monia. Monen virhe on kuitenkin se, että esimerkiksi kun ulkoileva kissa ei ole tullut kotiin, niin ajatellaan, että kyllä se sieltä vielä tulee ja odotetaan hyvässä lykyssä viikko. EI - vaan heti pitäisi ilmoittaa mahdolliselle löytökissalanpitäjälle. Jokaisella löytökissalanpitäjällä on 15 vuorokautta velvollisuus pitää kissa, jonka jälkeen kissa voidaan lopettaa tai antaa uuteen kotiin.\nEli jos ikävästi sattuu käymään ja kissa häviää, niin sinne soittoa. Joskus kuitenkin kissa saattaa seikkailla viikkoja, ilman että kukaan ilmoittaa siitä kenellekään. Silloin kannattaa kirjoittaa sivustoille, jotka julkaisevat kadonneita lemmikki-ilmoituksia. Näitä yleensä seuraavat löytöeläinkodit ja me ensikodit. Tällaisia sivustoja ovat esimerkiksi: www.karkurit.fi\nUudet maisemat, uusi koti\nHealthy & Happy Sekhmet\nPitäisikö kissan antaa syödä ruohoa?\nMeitä on moneen junaan!


Wlan+PCsuite+Läppäri | Matkapuhelinfoorumi - Suosituin matkapuhelinpalsta\nKeskustelu osiossa 'Microsoft ja Nokia', aloittaja eralumi, 14/10/06.\nOnko mahdollista kytkeytyä nettiin yhdistelmällä Wlan/PCsuite/läppäri/Nokia N93?\nNaapurilla on avoin Wlan. Mun kännyssä wlan-yhteys (N93). Mun läppärissä ei ole wlan-korttia. Kun PCsuitella yhdistää läppärin nettiin kännykällä niin en löytänyt mistään valikkoa, jossa voisi määritellä yhteydeksi wlanin. Kokeilin yhdistää kännykän wlaniin, ja sen jälkeen kytkin sen koneeseen ja PCsuiten kautta nettiin, mutta siltikään ei yhdistä sitä wlanin kautta...\nOnko mahdollista vai ei? Teenkö jotain väärin?\nOnko mahdollista vai ei? Teenkö jotain väärin?Klikkaa laajentaaksesi...\nOn mahdollista, mutta ei tietääkseni ole olemassa kolmannnen osapuolen softaa (puhelimeen), mikä tuon tekisi mahdolliseksi. Täysin mahdollista tuollaisen softan tekeminen olisi kyllä ihan julkisillla S60-rajapinnoillakin.\n"Poliittisista syistä" Nokia ei sitä itse tee, koska se ei tuo lisäarvoa itse kännykälle vaan hyödyttäisi pelkästään PC-valmistajia (ja vain niidenkin vanhoja malleja ilman WLAN:a), ja Microsoftia. Lisäksi WLAN:n saa nykyisin hyvin edullisesti USB-palikkana kaupasta n. 20-30 euron hintaan.\n"Poliittisista syistä" Nokia ei sitä itse tee, koska se ei tuo lisäarvoa itse kännykälle vaan hyödyttäisi pelkästään PC-valmistajia (ja vain niidenkin vanhoja malleja ilman WLAN:a), ja Microsoftia. Lisäksi WLAN:n saa nykyisin hyvin edullisesti USB-palikkana kaupasta n. 20-30 euron hintaan.Klikkaa laajentaaksesi...\nNäin mä vähän epäilinkin... Tavoite olisikin ollut se, että olisin voinut makuuhuoneessa käyttää omaa ADSL-boxia netissä surffailuun, olohuoneessa sitten känykkää hyväksikäyttäen naapurin wlania... Ilmeisesti se paras ratkasu on hommata oma wlan läppärille ja kännylle ja suojata se...


Miltä elämä näyttää Maputosta 1600 kilometriä pohjoiseen? | Kehityksen tekijät\nMiltä elämä näyttää Maputosta 1600 kilometriä pohjoiseen?\nPari viikkoa sitten pääsin laajentamaan näkökulmaani elämänmenoon Mosambikissa. Matkaa pääkaupunki Maputosta Zambezian pääkaupunkiin Quelimaneen kertyi noin 1600 kilometriä. Maputon näkökulmasta katsottuna olimme saapuneet toiseen maahan.\nPerehdyimme Helsingistä tulleiden kollegoiden kanssa Suomen tukemaan ohjelmaan Nicoadalan piirikunnassa, Zambezian provinssissa. Hankkeen tavoitteena on tukea köyhien pienviljelijöiden ruuantuotantoa kehittämällä maatalouden tuottavuutta sekä tuotannon varastointia ja jakelua eri kyläyhteisöissä.\nNicoadalassa asutaan vielä hyvin perinteisesti. Kuva: Jaakko Jakkila.\nTukea annetaan viljelijöiden muodostamille ”maanviljelijäklubeille”, joiden jäsenet ovat valtaosin naisia. Hankeen asiantuntijoina toimivat mosambikilainen kansalaisjärjestö ADPP ja hollantilainen kansalaisjärjestö SNV, jotka työskentelevät tiiviissä yhteistyössä provinssin paikallisten maatalousviranomaisten kanssa.\nMiltä elämänmeno sitten näytti Nicoadalan kyläyhteisöisöissä? Nicoadala on vain kivenheiton päässä Quelimanesta. Vaikka Quelimane vaikuttaa vielä dynaamiselta provinssikaupungilta satamineen, katuvaloineen ja kauppoineen, niin Nicoadalan kyläyhteisöissä elämänmeno oli täysin toinen.\nTakana pitkä kuiva kausi\nPäällimmäiseksi jäi mieleen maaseudun kyläyhteisöjen monimuotoinen köyhyys: ruokapula, veden ja sähkön puute, jakeluverkostojen olemattomuus ja perusinfrastruktuurin heikkous. Vaikutelmaa selittää osittain koko eteläistä Afrikkaa koetellut El Nino -sääilmiön mukanaan tuoma pitkä kuiva kausi. Sen seurauksena kahden edellisen kasvukauden riisi- ja maissisadot jäivät mitättömän pieniksi myös Zambeziassa.\nKöyhyysrajan alapuolella tai sen tuntumassa elävillä ihmisillä ei ole ruokavarastoja tai vaihtoehtoisia elinkeinoja, joilla korvata menetetty sato. Niinpä vähäinen ja maissi- ja riisisato menee myyntiin. Viljelijät yrittävät selviytyä kuivuutta paremmin kestävien lajikkeiden – kassavan, bataatin ja syötäväksi kelpaavien lehtien varassa, ja odottavat toiveikkaina sadekauden alkua.\nKastelujärjestelmän avulla saadaan paprikat kasvamaan. Kuva: Jaakko Jakkila.\nEl Nino-ilmiö ei kuitenkaan yksin selitä Nicoadalan kyläyhteisöjen ahdinkoa, vaan vastuunkantajia ovat myös oman maan päättäjät. Mosambikin viime vuosikymmenen nopea talouskasvu ei ole hyödyttänyt tasaisesti kaikkia väestöryhmiä ja provinsseja, vaan lisännyt eriarvoisuutta.\nTämä kävi selvästi ilmi äskettäin julkaistusta Mosambikin kansallisesta köyhyystutkimuksesta. Koko valtakunnan tasolla äärimmäisessä köyhyydessä elävien osuus väestöstä on vähentynyt, mutta osassa maata, erityisesti maaseudulla, köyhien osuus on kasvanut. Maan talouspolitiikka ja kehityspoliittiset linjaukset eivät ole tukeneet kaikkia hyödyttävää kasvua ja kehitystä.\nTarvitaan poliittista tahtoa ja sitkeää työtä\nMielestäni poliittisen tahdon puute maaseudun köyhien elinolojen parantamiseksi onkin yksi avainkysymyksiä etsittäessä syitä Nicoadalan maanviljelijöiden köyhyyteen. Suomi voi paikallisesti tukea heidän ponnistelujaan rakentamalla pienimuotoisia kastelumekanismeja ja myllyjä, kehittämällä varastointikeinoja ja kehittämällä jakeluverkostoja. Koko Mosambikin maaseutuväestön, johon kuuluu noin 70 prosenttia ihmisistä, nostaminen köyhyydestä vaatii kuitenkin vahvaa poliittista sitoutumista ja sitkeää työtä.\nSuurlähettiläs Laura Torvinen tutustui myös taimitarhan toimintaan. Kuva: Jaakko Jakkila.\nKansainvälisen maatalouden kehittämisrahaston IFADin pääjohtaja Kanayo F. Nwanze ja Afrikan kehityspankin pääjohtaja Akinwumi Adesina, molemmat nigerialaisia, ovat toistuvasti vaatineet Afrikan maiden poliittisia päättäjiä tarttumaan haasteeseen maidensa maaseudun kehittämisestä. Tähän haasteeseen myös Mosambikin päättäjien on vastattava.\nKaikkien YK:n jäsenmaiden tavoin Mosambik on sitoutunut Agenda 2030:n toimeenpanoon. Ilman johdonmukaista työtä Nicoadalan maaseutuyhteisöt elävät äärimmäisessä köyhyydessä ja kärsivät ruuanpuutteesta vielä pitkään vuoden 2030 jälkeen.\nHämmästyttävintä oli kuitenkin todeta – taas kerran – että vaikeista elinolosuhteistaan huolimatta kyläläiset toivottavat vieraansa aina yhtä lämpimästi tervetulleiksi. Näin myös Nicoadalan pikkukylissä, joissa meidät otettiin vastaan rytmikkäiden tanssien ja laulujen kera.\n← Mosambikin pitkä ja kivinen tie rauhaan\nRuandan ja Kongon rajalla käydään kauppaa naisten ehdoilla →


Kuva 774 - Glu.fi\nAlmondyltä on tullut uusi hasselpähkinöitä sisältävä Marabou Schweizernöt -kakku. Löytyy ainakin S-marketeista.\nReetta 20.3.2015 06:21\nAika selvästi minustakin tuo hinta tuossa hyllyn reunassa näkyy.\nS-ryhmä on tiputtanut Almondy-kakkujen hintoja. Jossain vaiheessa, vielä alkuvuodesta ne S-Marketeissa maksoi yli kuusi euroa.\nusetki 18.3.2015 10:12\nhonda, eikös tuo hinta ole aika selkeästi näkyvillä tuossa kuvassa?\nhonda 17.3.2015 14:00\nkun esittelette uutuuksia niin olisi hyvä laittaa vähän hinta tietoja. koska gluteettomien tuotteet ovat erittäin hintavia,,turha sanoa että maksavat osto paikasta riipuen eri summan huomioni on kiinittänyt se seikka että riippumatta ostapaikasta tuntee olevan hinnat samat..kartilliko..


Illalla televisiossa: Mitä kohudosentti tänään laukoo Suomen ja Venäjän suhteista? - Viihde - Ilta-Sanomat\nJohan Bäckman on esittänyt Venäjällä käsittämättömiä väitteitä Suomesta. Nyt hän pääsee ääneen A2: Venäjä-ilta -ohjelmassa. (KUVA: Petr Shelomovski (Shelomovskiy))\nJulkaistu: 15.4.2014 6:41 , Päivitetty: 15.4.2014 15:30\nA2:n teemaillassa nähdään takuuvarmasti värikkäitä puheenvuoroja.\nA2: Venäjä-ilta, TV2 klo 21.00\nKohudosentti Johan Bäckmanhttps://www.is.fi/haku/?query=johan+backman toimi Krimillä vaalivalvojana ilman Suomen tai kansainvälisen yhteisön antamaa virallista asemaa. Tätä ei venäläisten viestimien katsojille tosin kerrottu. Suomessa Bäckman muistetaan mm. huostaanottotapauksista, joissa venäläissyntyiset äidit väittivät heidän lapsiaan otetun perusteetta huostaan. Bäckman toimi äitien puhemiehenä ja kommentoi tapauksia värikkäästi venäläisille viestintävälineille.\nNyt kohudosentti on vieraana Venäjä-illassa, jossa nähdään myös mm. Aleksanteri-instituutin tutkimusjohtaja Markku Kangaspurohttps://www.is.fi/haku/?query=markku+kangaspuro, toimittaja Polyna Kopylovahttps://www.is.fi/haku/?query=polyna+kopylova ja Petroskoissa syntynyt BB-tähti Antti Kurhinenhttps://www.is.fi/haku/?query=antti+kurhinen. Iltaa vetävät tuttuun tapaan Salla Paajanenhttps://www.is.fi/haku/?query=salla+paajanen ja Pasi Toivonenhttps://www.is.fi/haku/?query=pasi+toivonen. Lisää muista vieraista täällähttp://www.iltasanomat.fi/ulkomaat/art-1288677252260.html.\nSairaan kaunis elämä, Teema klo 18.00\nKatalonialaissarja onnistuu kuvaamaan sekä hauskasti että koskettavasti teini-ikäisiä potilaita. He levittävät tempauksillaan iloa, vaikka kuolema varjostaa nuorta elämää.\nDuudsonit tuli taloon, Sub klo 21.00\nIsä on jäänyt eron jälkeen yksin kahdeksan villin lapsen kanssa.\nLilyhammer, Fem klo 22.00\nLittle Stevenhttps://www.is.fi/haku/?query=little+steven -nimellä tunnettu rokkari loisti ensin Sopranos-sarjassa ja sittemmin myös norjalaisessa Lilyhammer-sarjassa. Toisen tuotantokauden jaksoissa todistajansuojeluohjelman kautta Norjassa uuden elämän aloittanut Frank pyörittää omaa klubia.\nThe Reef, Kutonen klo 22.00\nTositapahtumiin perustuvassa australialaiselokuvassa purjevene kaatuu ja ihmiset joutuvat veden varaan. Hait tulevat pian apajille.\nUusi Ilta-Sanomat Tv-lehti ilmestyy huomenna. Pääsiäisen tuplanumero myydään yhdessä Ilta-Sanomien kanssa hintaan 2,50€ + Ilta-Sanomien hinta.


Poliisit joutuivat jahtiin - Vauhkoontunut hirvi seikkaili Lahden keskustassa\nPoliisit joutuivat jahtiin\nVauhkoontunut hirvi seikkaili Lahden keskustassa\nTiistai 24.9.2013 klo 09.30\nPahasti hätääntynyt hirvi aiheutti useita vaaratilanteita ylittämällä vilkasliikenteisiä katuja ruuhka-aikaan Lahdessa.\nPäijät-Hämeen poliisi joutui useamman partion voimin hirvijahtiin maanantaina iltapäivällä neljän aikaan. Poliisi sai ensimmäisiä ilmoituksia hirvestä Keijupuiston alueelta. Partio sai havainnon sarvipäästä kerrostalon parkkialueella, josta eläin suuntasi reittinsä Mytäjäisten varikkoalueelle ylittäen Helsingintien.\nTäältä eläin suuntasi kohti Kariniemeä ylittäen Hämeenlinnantien. Jäähallin maastosta matka jatkui kohti Kariniemen puistoa. Jalkarannantien ylitys oli sekä eläimelle että muulle liikenteelle vaarallinen, hirven liukastellessa kadun yli liikenteen ruuhka-aikaan.\nLopulta hirvi päätyi Pikku Vesijärveen, jota lähti uimalla ylittämään. Poliisi päätti kuitenkin lopettaa eläimen ampumalla.\n- Se alkoi muodostua vaaralliseksi ihmisille ja liikenteelle. Onneksi se ei aivan ydinkeskustaan osunut, ylikonstaapeli Antti Reijula Päijät-Hämeen poliisista kertoo.


SM-Ralli - Turun SM-ralli tarjosi onnistumisen hetkiä Kari Hämäläiselle. Naantalin Seudun UA:ta edustava kuljettaja päätti lähteä tavoittelemaan viiden nopeimman joukkoa...\nKari Hämäläinen tyytyväinen kotikisan tulokseen\nTurun SM-ralli tarjosi onnistumisen hetkiä Kari Hämäläiselle. Naantalin Seudun UA:ta edustava kuljettaja päätti lähteä tavoittelemaan viiden nopeimman joukkoa kotikilpailussaan. Maalissa hän pääsi juhlimaan neljättä sijaa SM1-luokassa, mikä tyydytti koko tiimiä.\nVoitto kirjattiin Hämäläisen Printsport-tiimikaverille, Viron huippukuskille Karl Kruudalle, joka nousi myös SM-sarjan kärkeen.\nHämäläinen ja kokenut kartanlukija Risto Pietiläinen olivat tehneet ennakkovalmistelut huolella, ja kaksikon vauhti Ford Fiesta S2000 -autolla oli rallin avauspäivänä luokan viidenteen sijaan oikeuttavalla tasolla.\n- Ralliviikolla ajoimme onnistuneet testit, joten tuntuma autoon ja ajamiseen oli oikein hyvä. Avauspäivän pätkät ajettiin illan pimeydessä, joten se tietenkin lisäsi haasteita.\nToisen päivän aikana Hämäläisen sijoitus vaihteli sijoilla 4-5, mutta kahdeksan erikoiskokeen jälkeen hän saapui maaliin Turun Kauppatorille hienolla neljännellä sijalla.\n- Erittäin hieno tulos, ja tunnelma oli rallin jälkeen korkealla. Täytyy myöntää, että kotiralli pistää jännittämään vähän tavallista enemmän, Hämäläinen kertasi.\n- Kaikki meni kuitenkin lähes suunnitelmien mukaan, kun suuremmilta virheiltä ja ongelmiltakin vältyttiin. EK:lla 6 ajolinja liukui ojaan ja siellä möyrin yli 50 metrin matkan. Hyvin nelivetoinen ralliauto sieltä ojanreunalta selvisi ylös.\n- Vielä viimeisellä erikoiskokeella osuin sisäkurvissa olleeseen kiveen. Siinä tilanteessa oli onnea, kun auto kesti iskun voiman ja pääsimme maaliin, Hämäläinen päätti tyytyväisenä.\nRalli SM -kauden viimeinen osakilpailu koittaa Tampereella 26.-27. syyskuuta.


Lähetämme sähköpostitse tilausvahvistuksen, josta näet laskun loppusumman. Mikäli et saa tilausvahvistusta, tarkista roskaposti. Sivuillamme olevan käyttäjätilin kautta voit tarkastaa tilauksen sisällön.\nEikö tuote vastannut odotuksiasi? Otathan aina ensin yhteyttä sähköpostilla kauppa (ät) sisustuslaventeli.fi, jos haluat palauttaa tuotteen. Käytämme 14 vuorokauden avointa osto- ja vaihto-oikeutta. Tämä tarkoittaa käytännössä sitä, että jos kadut tekemääsi tilausta, voit lähettää sen meille takaisin vaihtaaksesi sen toiseen tai saadaksesi rahat takaisin. Palautusoikeus edellyttää, että tuote on ehjä, alkuperäisessä pakkauksessa ja edelleen myyntikuntoinen. Rahat palautetaan 14 vuorokauden kuluessa. Palautus-/vaihto-oikeus EI koske alusvaatteita eikä tilauksesta tehtyjä tuotteita.\nTuotteen palauttaminen maksaa 10 euroa. Voit vaihtoehtoisesti palauttaa tuotteen maksamalla itse toimituskulut, jolloin palautamme tuotteesta maksamasi summan kokonaisuudessaan. Mikäli tilauksen lopullinen arvo jää alle 70 euron, vähennämme palautuksesta lähetyksestä aiheutuneet kustannukset.\nMikäli olet eri mieltä palautusehtojen tulkinnasta tilauksesi kohdalla, pyydämme ottamaan ensisijaisesti yhteyttä asiakaspalveluumme sähköpostilla. Pyrimme aina ratkaisemaan riitatilanteet molempia osapuolia tyydyttävällä tavalla. Mikäli yhteisymmärrykseen ei päästä, on sinulla mahdollisuus viedä asia kuluttajariitalautakunnan ratkaistavaksi.\nnimesi ja puhelinnumerosi sekä sähköpostiosoitteesi\nMikäli tilattu tuote on kadonnut kuljetuksen aikana, vioittunut tai asiakkaalle on toimitettu väärä tuote, tulee asiakkaan ilmoittaa virheestä välittömästi, mieluiten sähköpostilla osoitteeseen kauppa(ät)sisustuslaventeli.fi\nSisustus Laventeli Oy käsittelee kaikki asiakastiedot täysin luottamuksellisesti ja sitoutuu olemaan luovuttamatta asiakastietoja kolmannelle osapuolelle.


Ai Pikelle kenkää? Silloinhan me oltaisiin, kuin Stadin Spårt, tai Nordiksen SJK. Ei kiitos. Peli on ihan hyvää, mutta joidenkin pelaajien pelinsisäiset ratkaisut kummastuttavat. Henkilökohtaisista virheistä noi takaiskut tulevat, eikä Piken taskuista.\nAika noloa! Meillä on nyt KOLME ykköskenttää! Kolme vaarallista YV-kentällistä. Tästä tulee hyvällä tapaa pitkä kevät! Ainoa, mikä hieman arveluttaa, että näissä MJ:n höntsäturnauksissa saattaa olla kolme kentällista HIFK:sta! Ongelma tämäkin.\nTässä vertailussa olisi hyvä mainita myös se, että mikä on ollut sen levänneen joukkueen sarjasijoitus (vrt. omaan), kun sitä vastaan on pelattu. En tiedä onko minulla vahvat punalasit silmillä, mutta minusta tuntuu, että juuri silloin on usein vastustaja sattunut olemaan, joko levännyt Kärpät...\nJoonas Järvinen HIFK:hon\nJärän paluun myötä uskon Lyytisen/Motinin keräävän kadottamiaan varmuuksia ja taitojaan takaisin. Laakso on pelannut todella hyvin viime aikoina, enkä kyllä usko hänen syrjäyttämistään ihan suorilta käsin. EDIT. Kappas, asiasta olikin jo tuoreeltaan aika monta samansuuntaista huomiota.\nOnko Lyden palautusosoite vielä tallessa? Mahtaisiko hänellä olla vielä vaihtoarvoa jäljellä?\nKäsittämätöntä!! Normaalisti tähän aikaan on ollut noin kymmenen ukkoa pitkin ja poikin lasaretin makoisia sänkyjä, niin nyt venttiiliosastoon kuuluu tasan nolla pelaajaa. Siis NOLLA, ei yhtään!! Onneksemme emme enää pelaa mitään Chl;ää!\nHiukan yksipuolista haukkua Attea. Karhunen oli kyllä loistava, sitä ei käy kieltäminen. Mutta tämä tappio tuli meidän nuhaisten viimeistelytaitojen vuoksi, ei Aten vuoksi. Paikkoja oli noin viiteen maaliin, jos ei maistu, niin ei maistu. Minä osoittaisin enneminkin Dykiä ja kumppaneita...\nHeh-heh. Näyttäisi siltä, että aika moni on mielestään laadukas mv-tarkkalija TV:n ja katsomon tuomalla kokemuksella. Näyttäisi samalla myös siltä, että kovinkaan moni ei ole ikinä ollut häkki päässä maalilla, eikä tiedä siitä hommasta yhtään mitään. Joukkueen puolustaminen on hyvän...\nPost #4 299\nMeidän nelonen taitaa olla "hakattu kiveen": Telaketjupoweria; Lennu/Tale - Nypsi - Muuli/Kertsi, eri variaatioilla.\nMitäpä tekisin säästyneellä neljällä eurolla? "Ostaisin leipää, juustoa jne...", eli tietenkin ennemmin se sapuska omaan suuhun. Veikkaisin, että tuollakin on oma vaikutuksensa ostopaikkaan.\nIhan pikaisesti katsaus muiden hintoihin; Tappara - Kiinteä toimituskulu: 5,90 € Kärpät - Paketti 8,90 € Ilves - 6,50€ TPS - Postipaketti 5,00 € SaiPa - alkaen 6,00 € Lukko - 9,90€ Eli, kyllä, myyjä ottaa omansa. (E. SaPa SaiPaksi)\nToimiston legendaarinen faksi, ..... nyyh, on poistunut keskuudestamme jo keväällä. R.I.P.\nNou hätä! Onhan meillä Telia, ja lähikaupan oluttarjous.\nKononaisuudessaan hyvä kirjoitus, mutta jätetty lainaus oli helmi! Miksipä ei!? Juuri tuo tunnetilan löysyys (olemattomuus) on aiheuttanut peleissä sen suurimman ihmettelyn. Meillä on varsin mukavasti teleketjuosaston kovuutta, mutta miksi se on niin harvoin käytössä? Pelaaja ei syty, katsomo...\nPost #2 330\nKuinkahan moni teistä on koskaan ollut jääurheilussa maalilla? Kirjoituksista päätellen ei todellakaan kovin moni, mutta eipä huolta, avaan hiukan. Veskarinhommiin vaikuttaa - koko kentän puolustuspelaaminen - pakkien tekoset ja tekemättömyydet (oletko itse maski, vai siirrätkö sen?) - oma...\nJa sä sitten urheana olit "haaskalla" ja postaat tietotoimiston jutut tänne. Nice.\nSantala menee normipelissä täysin surffailijana. Liukuu, liukuu... Oi, jospa hänestä tehtäisiin SE YV:n pommi. Veto on huippuluokkaa, luistelu ei maita, mutta se laukaus on kuin pommi! Tähän rooliin, niin pisteitä alkaa viivalta paukkumaan. Pikkuriski on otettava niistä lähimmistä polkkareista...\nKääntäisin katseeni kassanvartijaan ja scouttiin. Missä ja mitä, haetaan ja mitä tarjotaan? €? Olisi mielenkiintoista tietää, että kuinkahan monta peluria, siis sentteriä, on nyt hävitty surkean tarjouskilpailun vuoksi? Touko-, kesä-, heinä-, elo-, syys-, loka- ja kohta myös marraskuu, on...\nPost #11 364\nTammikuussa 2019? Usko meni jo.\nPost #11 238\nAtelle on kerrottu, että Hannu tuuraa häntä vain loukkantumisen ajan. Atte tervehtyy ajallaan, mutta Hannu vaan jatkaa. Rose pelaa elämänsä treeniveskarikautta. Atte lähetetään treenaamaan.... Tiedotteessa mainittiin sivulauseessa, että A-junnuille (veskarille) annetaan rauha keskittyä omiin...


Porin Ässät kerää rahaa pelaajakassaan - ensi viikolla saattaa olla jo uusi pelaaja kentällä | Radio Pori\n5.10.2018, 8:20 – päivitetty 5.10.2018, 15:34\nPorin Ässät kerää rahaa pelaajakassaan - ensi viikolla saattaa olla jo uusi pelaaja kentällä\nPorin Ässien pelaajabudjetti on täynnä, mutta organisaatio on lähestynyt tällä viikolla yhteistyökumppaneitaan, jotta pelaajakassaan saadaan täytettä. Porin Ässien vt. toimitusjohtaja Mikael Lehtisen mukaan rahan kerääminen on onnistunut hyvin.\n- Patahenki korostuu hienosti, sillä yhteistyökumppanimme ovat lähteneet erittäin hienosti tukemaan pelaajahankinnassa, jotta tarvittavaa leveyttä kentälle saadaan, kommentoi Lehtinen.\nKokonaisuudessaan summa ei ole vielä kasassa ja kassan laventaminen jatkuu edelleen.\nÄssien puolustuspää kaipaa lisää hartiavoimia ja samoilla linjoilla on myös Lehtinen kysyttäessä mahdollisesta puolustajahankinnasta.\n- Urheilujohtaja Korpisalolla on verkkoja vesillä moneen suuntaan, mutta totta se on, että puolustuksessa apua tarvitaan.\n- Saattaa olla, että jo ensi viikon keskiviikkona voi olla jotain kerrottavaa, jatkaa Mikael Lehtinen\nMikael Lehtinen ei halunnut perjantaina kommentoida kerättävän rahasumman suuruutta.\nTällä viikolla ensimmäisen kotivoittonsa napannut Ässät jatkaa viikkoaan vierasottelukiertueella. Tänään perjantaina porilaisjoukkue kohtaa Kuopiossa KalPan ja huomenna lauantaina matka jatkuu Ouluun Kärppien vieraaksi. Kuopiolaiset ovat sarjataulukossa viidentenä Kärppien johtaessa sarjaa. Porin Ässillä on seitsemästä ottelusta kasassa neljä pistettä.\nRadio Pori selostaa molemmat ottelut suorana läheytyksenä. Selostajana Jussi Aho.


Loma Archives - Salon Tapahtumat\nJuotospajassa juotetaan pieni, toimiva robottiauto. Paja on tarkoitettu 8-12 -vuotiaille. Pajaan otetaan 12 lasta ilmoittautumisjärjestyksessä....\nTervetuloa käsityökoulun syyslomaleirille ma 18.10. – ke 20.10. klo 10-14 kansalaisopistolle! Mukaan ovat tervetulleita kaikki...


Wilho Ilmarin ja Hannu Lemisen vieraat miehet | Elonet\nMika Waltarin pienoisromaanin Vieras mies tuli taloon (1937) ja sen jatko-osan Jälkinäytös (1938) aihe oli otollinen filmatisoitavaksi: kyseessä on jylhä kohtalodraama veriteosta ja sen puinnista. Wilho Ilmarin vaikuttavassa elokuvassa Waltari toimi itse käsikirjoittajana. 19 vuotta myöhemmin Hannu Leminen ja Ilmari Unho laativat käsikirjoituksen Lemisen ohjaamaan, epäonnistuneeseen uusintaversioon, joka vei tarinaa romanttiseen suuntaan.\nMika Waltari kirjoitti vuonna 1937 pienoisromaanin Vieras mies tuli taloon ja seuraavana vuonna jatkon nimeltään Jälkinäytös. Edellinen syntyi WSOY:n julistamaan pienoisromaanikilpailuun ja sai siinä ensimmäisen palkinnon. Kun se julkaistiin, se synnytti jonkinlaisen kirjasodan, huomattavan määrän kirjoittelua, lähinnä sen moraalista tai siitä, miten lukeva yleisö oli sen tulkinnut. Waltari itse on todennut, että se rasitti häntä siinä määrin, että hänen oli pakko kirjoittaa tuo Jälkinäytös.\nEnsimmäisen elokuvaversion käsikirjoituksen teki Mika Waltari itse ja siinä on Jälkinäytöksen materiaalia mukana. Kun tiedossani ei ole, missä järjestyksessä Jälkinäytös ja elokuvakäsikirjoitus ovat syntyneet, voi vain arvailla. Kun Waltarin on pakko ollut tehdä käsikirjoitus alkuvuodesta 1938, koska se kuvattiin keväällä, kesällä ja vähän syksylläkin, on hänellä joka tapauksessa ollut ärsyke kirjoittaa kirjasodan tunnelmissa. Kun elokuvaan mahtui vain osa Jälkinäytöksen materiaalista, lienee mahdollista, että hän innostui käsikirjoituksen tehtyään laajentamaan materiaalia romaaniksi. Mahdotonta ei kuitenkaan ole, että järjestys on ollut päinvastainen.\nVarsinainen romaani käsittelee tapahtumat, jotka johtavat kaksoisveritekoon ja tämän kammottavan tapahtuman, Jälkinäytös rikosten tutkinnan ja oikeudenkäynnin. Kustantaja on myöhemmin yhdistänyt ne samojen kansien väliin. Tämä teos muuten on ensimmäinen, jolla Waltari sai kansainvälistä huomiota – se on käännetty kaikkiaan kuudelletoista kielelle. Samassa kilpailussa toisen palkinnon sai niin ikään Waltari pienoisromaanillaan Ei koskaan huomispäivää. Molemmat ovat moraliteetteja ja niissä on melodramaattisia piirteitä.\nJuoni ensimmäisessä romaanissa on seuraava: taloon, jonka isäntä on dipsomaani alkoholisti eikä pysty hoitamaan taloa, tulee rengiksi hieman salaperäinen mies. Taloa hoitaa emäntä vanhan sukulaisen Hermannin kanssa, ja osaavan rehdin miehen apu on ratkaiseva. Emännän ja miehen välille syntyy ensin ystävyys, sitten rakkaus, vastustamattomana kuin luonnonvoima. Sairas aviomies saa sairaan ajatuksen, jonka toteuttaa: surmaa metsässä ampumalla vieraan miehen. Paikalle tuleva emäntä puolestaan surmaa rakastettunsa tappajan. Emäntä kantaa kohdussaan kuolleen rakastettunsa lasta. – Jälkinäytös puolestaan selvittelee pidätystä, oikeudenkäyntiä monine vaiheineen ja hyvin monenlaisia vaikuttimia, joita ihmisillä tässä jutussa todistaessaan on.\nWaltari on sanonut, että kun hän naputti kirjan ensimmäisen lauseen paperille, se määräsi itse asiassa romaanin tyylin, rytmin, jopa juonen: "Vieras mies tuli taloon keväisenä päivänä iltaruskon aikaan." Tyyli on proosaksi tiukka, poljento runollinen ja molemmista syntyy melodramaattisia ulottuvuuksia. Tällä tyylillä kirja on kirjoitettu alusta loppuun. Tyyli sopii aiheeseen, joka on yksinkertainen, se luo siihen tiettyä kohtalokkuutta, jopa monumentaalisuutta. Siinä ehkä näkyvät antiikin kohtalodraamojen vaikutus ja muotoihanteet.\nElokuvalle aihe tuntuu olevan otollinen, etenkin kun katsoo Wilho Ilmarin teosta, jonka teatteriohjauksissa parhaimmillaan ihmiskuvien selkeys ja veistoksellisuus ja vahva draaman taju yhtyneinä näyttelijätyön psykorealistiseen aitouteen ovat selvimmät tunnusmerkit. Wilho Ilmarin käyttämistä näyttelijöistä Eino Kaipainen (vieras mies), Kaisu Leppänen (emäntä) ja Aku Korhonen (vanha Hermanni) ovat hänen omasta teatteristaan, Suomen Kansallisteatterista ja Kaarlo Angerkoski (juoppo isäntä) Helsingin Kansanteatterista. Tapahtumat ovat yksinkertaisia, puhutaan vähän, tekemiset ja reaktiot selviävät, kun näyttelijät näyttelevät oikein.\nKannattaa huomata, mitä Waltari sanoi ensimmäisestä lauseesta: että se määräsi jopa juonen. En voi ymmärtää sitä muuten kuin että 'iltaruskon aikaan' on vertauskuva ja se siis ennakoi sitä, että talo on jo tuomittu, tuhoon käyvä. Kohtalokas tunnelma vallitseekin koko ajan, sairauden ja pahuuden ilmapiiri on niin voimakas, etteivät kolme tervettä ihmistä tunnu voivan sitä vastustaa. Insinööri Jönssonin kuva on niin musta, että se on harvinaista Waltarilla, ja tulee ymmärretyksi vain pitkälle viedyllä tyylittelyllä. Kun ei tunnu siltä, että kysymyksessä olisi sosiaalinen tai sosiaali-psykologinen tai edes moraalis-filosofinen pohdiskelu, teos on ymmärrettävä eurooppalaisena kohtalodraamana, tragediana, johon maanosa oli ajautumassa. Usko sodan tuloon värittää samanaikaisesti kirjoitettua teosta Ei koskaan huomispäivää.\nNeljästä ihmisestä jää eloon vain nainen, joka odottaa lasta. Nainen on maan, hedelmällisyyden, jatkuvuuden vertauskuva: tuhon jälkeen tulee elämä jatkumaan ja toivottavasti parempana. Maan viljely tarkoittanee kulttuuria, eurooppalaista kulttuuria, joka on kulkemassa suurta tragediaa kohden. Kirves on jo pantu puun juurelle ja juuri kirveellä paha (= hedelmätön puu) tapetaankin. Tappaja onkin kohtalon voimien välikappale. Jos käytämme antiikin kieltä: jumalat iskevät hänen kauttaan, mutta myös häntä. En tiedä, onko Waltari niin ajatellut, mutta kaikessa hänen tuotannossaan suodattuu eurooppalaisuus sekä tiedostettuna että tiedostamattomana.\nWaltari kirjoitti näin puhtaan tragedian, vision ja ennusteen Euroopan kohtalosta. Hänen ei olisi tullut siis välittää ihmisten kirjoittelusta. Jälkinäytös onkin pelkkää selittelyä, tragedian vesittämistä, tuomista ihmisten ahneuden, ennakkoluulojen, suvaitsemattomuuden ja ymmärtämättömyyden keskelle. "Ainakin se selvensi käsitteitä", on kirjailija puolustellut. Ehkä niin, mutta jylhä kohtalodraama alentui keskinkertaiseksi sosiodraamaksi. Mutta kaikillahan meillä on syyllisyydentuntomme.\nJos ajatellaan Vierasta miestä psykologisena draamana, kirjoittajien reaktiot on helpompi ymmärtää, koska henkilökuvaus ei ole psykologisesti kovin vivahteikasta ja sama koskee yhteisökuvausta. Sille Jälkinäytös ehkä pyrkii olemaan myönnytys. Oikein etevästä tuloksesta olisi pystytty yhdistämään nykyaikaisen draaman lajit antiikin klassiseen draamaan (esim. Anouilh käyttää Antigonessaan 45 minuuttia Antigonen ja Kreonin kohtaukseen, kun Sofokles selviytyy noin puolella sivulla).\nTarina muuntuu elokuvaksi\nOn mielenkiintoista havaita, miten nämä kolme teosta, Waltarin romaani(t), Ilmarin elokuva ja Lemisen elokuva eroavat toisistaan. Ei vain tyyliltään, vaan rakenteiltaan ja konkreettisilta ratkaisuiltaan. Ja ensimmäinen, joka alkaa muuttaa omaa teostaan rakentaessaan elokuvakäsikirjoitusta, on Waltari itse. Varsinaiseen kirjaan hän voi vain kirjoittaa "jälkinäytöksen", mutta uudessa mediassa, elokuvassa hän voi muuttaa rakenteita ja mitä vain haluaa.\nNiinpä hän aloittaa oikeudenkäynnin alusta, näyttää naispäähenkilön vangittuna ja siis yhden tärkeän asian lopusta. Tokihan jännitystä jää silti: tapahtumien todellisesta kulusta ei anneta tietoa kuin vähitellen, oikeudenkäynnin edistymisen mukana. Kuljetaan siis kahdella aikatasolla ja tapahtumisen tasolla: varsinaisen draaman sekä sen sosiaalis-moraalisen käsittelyn, joilla kummallakin on oma jännitteensä. Ensimmäinen draama tulee ensin ratkaisuunsa ja heti sen perään toinen: näytetään rikos ja ollaan valmiit antamaan tuomio.\nWaltarin ratkaisu on hyvä. Se ottaa huomioon sosiaalisen ihmisen, joka katsoo elokuvaa arkirealismista käsin, ja tyydyttää hänen periaatteellista oikeustajuaan, että ihmisen on saatava tuomio siinä yhteiskunnassa, minkä jäsen hän on. Silti Waltari on pystynyt säilyttämään kohtalodraaman teoksessa puhtaana ja vaikuttavana. Oikeussalidraama on alistettu varsinaiselle draamalle eikä laajene yhteisödraamaksi kuten Jälkinäytös-teoksessa. Hän on voinut valita vain perusdraaman kannalta tärkeimmät aspektit oikeussaliin, ja siten ne toimivat kontrastisesti tai kontrapunktisesti perusdraamaan. Waltarin tyylivaistoa osoittaa, että ne toimivat antiikin draaman kuoron tavoin. Sosiaalinen draamahan on alisteinen kohtalodraamalle, se ei voi siihen varsinaisesti enää vaikuttaa, korkeintaan vain kommentoida, varoittaa.\nSyntyi siis hyvä elokuvakäsikirjoitus, jota yleisökin kirjasodallaan oli ollut muokkaamassa, Waltarin silti pitäessä taiteelliset ohjat käsissään. Waltari oli tehnyt siihen mennessä kolme elokuvakäsikirjoitusta: Sininen varjo eli Keskiyön murha, VMV 6 ja Kuriton sukupolvi. Viimeksi mainittu oli suosion saavuttanut näytelmä Suomen Kansallisteatterista. Näytelmän ohjasi Wilho Ilmari, joka teki sen sitten elokuvaksikin. Waltarilla oli kirjailijana jo huomattava kokemus: runoja, novelleja, romaaneja, näytelmiä, elokuvakäsikirjoituksia, artikkeleita. Hän oli kasvanut elokuvan aikakauteen, yhdessä sen kanssa ja tuntuu vaivattomasti tajunneen elokuvan alitajunnan, unenomaisen luonteen ominaisuuden, jota antaa mahtavan vaikutuskeinon sen oivaltavien ja osaavien käsiin.\nElokuva on sekä herkkä että jäykkä väline, sen ansiot ja rajoitukset pitää tuntea. On osuvasti sanottu, että "se näyttää, muttei paljasta". Tekijän on siis osattava näyttää siten ja sellaista, että paljastuminen kuitenkin tapahtuu katsojassa. Toisin kyllä: ohjaajan osaamattomuus paljastuu armotta. Kamera valokuvaa uskollisesti kaiken, minkä edessään näkee. Siten elokuva on auttamatta sidottu realismiin, mikä taas aikaansaa tyylittelyn vaikeudet. Kaikkea voidaan toki muuttaa: lavastusta, valoja, ihmisen ulkonäköä. Voidaan pelkistää, keskittää, rajata pois, ja mikä tärkeää, voidaan vihjailla. Ja kaikilla keinoilla voidaan vaikuttaa katsojan tunteisiin, muuntaa ja hallita niitä.\nAitoa, korutonta näyttelijätyötä\nVieras mies tuli taloon on tyylittelevä teos. Eräässä mielessä se on monomaaninen, yksisilmäinen, yhdestä asenteesta lähtevä. Jos siihen lisäisi hieman suhteellisuutta, ei koomisuutta voitaisi välttää. Ja toisaalta, jos näyttelijät ja kerronta on epäaitoa, jos horjahdetaan tyylin kapealta lankulta, horjahdetaan auttamatta epäonnistuneen melodraaman puolelle. Melodraamaahan on määritelty komediaksi, josta koomisuus on vedetty pois. Ilmarilla on siis ollut käsissään sekä hyvä että vaaroja täynnä oleva aihe.\nEhkä suurimman paineen tämä laji suuntaa näyttelijöille ja näyttelijäohjaukselle. Ei ole helppoa puhua tyyliteltyjä repliikkejä arkisissa elämäntilanteissa pelloilla ja tuvassa, repliikkejä, jotka ovat yksinkertaista rytmikästä proosaa. Epäaitous, jopa väärät painotukset kääntävät ne tahattoman koomisiksi ja katsoja on menetetty. Elokuvalle on ollut ratkaisevaa, että Wilho Ilmari on ohjannut hyvät näyttelijänsä replikoinnissaan ehdottomaan aitouteen, koruttomuuteen ja uskomaan puheeseensa kuin ainoaan mahdolliseen tapaan puhua. Sillä katsoja uskoo, jos tekijät uskovat. Ilmarilla oli tavattoman hyvä aitouden taju ja hän on osannut poistaa näyttelemisestä kaiken teennäisen ja nostaa näkyviin oleellisen. Hän on myös karsinut kaikki epäolennaiset liikkeet, eleet, ajatukset ja pitänyt otteen melkein monomaanisesti oikeassa tyylissä ja keskeisissä teemoissa. Tiiviisti ja suggestiivisesti. Uskaltanut olla hidas, antaa asioille aikaa. On syntynyt vaikuttava kokonaisuus.\nEino Kaipainen vieraana miehenä, joka tulee taloon, on suomalainen, rehti sekä myös kokenut. Hän näyttelee pienesti ja aidosti, kokeneen elokuvanäyttelijän tapaan. Mies on ollut kaupungissa, mutta kaivannut maalle takaisin – tässä ehkä kuvastuu 1930-luvulle ominainen maahengen arvostus, isänmaallisuuden ja terveyden vertauskuva. Kaisu Leppänen on vaalea, kaunis ja niin hyvin näyttelevä. Miten hyvä näyttelijätär hän olikaan: vakava, herkkä samalla kertaa, ihastuttava kerrassaan! Ja Aku Korhonen sitten: melkein myyttinen hahmo suomalaisesta kansankulttuurista, ukko joka tuntuu olevan suomalaisen menneen viisauden tiivistymä. Kuin tarua ja kuitenkin molemmilla jaloillaan elokuvan realistisessa arjessa. Kaarlo Angerkosken juoppohullu on ollut vaikein tehdä, koska hänen sairautensa voimakas dramatiikka on oltava ehdottoman uskottavaa, sillä draama seisoo tai kaatuu tämän uskottavuuden mukana. Angerkoski tekee roolin hyvin, hallitusti, rohkeasti ja aidosti.\nKaipaisen ja Leppäsen eros ei oikein nouse siivilleen, mutta kaiketi ajan puritaanisella hengellä on siinä osuutensa. Sensuurin katse oli valpas, kylmä ja armoton, mutta eipä Wilho Ilmari myöskään ollut parhaimmillaan erotiikan kuvaajana. Rantasaunakohtauksessa olisi ollut siihen erinomaiset edellytykset. Erään hyvin mielenkiintoisen muutoksen on Mika Waltari tehnyt romaanista elokuvakäsikirjoitukseen. Romaanissa vieras mies kuolee juopon ampumana, mutta elokuvassa hän haavoittuu vakavasti ja jää henkiin. Hän tulee keskelle oikeudenkäynnin dramaattisinta vaihetta paettuaan sairaalasta. Tuomiotakin lievennetään: Jälkinäytöksen lopussa emäntä menee vankilaan, mutta elokuvassa hänet vapautetaan ja hän kulkee vieraan miehen kanssa kohden kovia kokenutta taloa alkaakseen uuden elämän.\nVoi vain arvailla, mikä on ollut aiheena näihin muutoksiin, jotka melko tavalla muuntavat loppuratkaisua. Onko suuremmalle yleisölle tehtävä elokuva kenties saanut onnellisemman lopun, koska se tuolloin oli elokuvassa varsin tavallista? Elokuvahan antoi unelmia ja toteutti katsojan toiveita. Kenties kirjasodallakin oli vaikutusta: halusiko kirjailija käyttää oikeuttaan – saatettuaan naisen yleisön vaatimuksesta maallisen oikeuden tuomittavaksi – vielä lieventää kovia kokeneen naisen tuomiota ja antaa hänelle takaisin rakastettunsa ja mahdollisuuden nauttia maallisesta onnesta. Halusiko kirjailija näin pitää naisen puolia ymmärtämätöntä yleisöä vastaan?\nRomaanissa Waltari sen sijaan on sidottu siihen, että vieras mies on kuollut. Kirjoittaessaan Jälkinäytöksen hän polemisoi kirjasodan vastustajiaan kohtaan, näyttää, miten monista vaikuttimista ihmisten toiminta oikeudessakin tapahtuu, ja saatuaan näin vastustajilleen maksetuksi potut pottuina, pitää naisen puolia määräämällä hänelle humaanin tuomarin kautta pienen rangaistuksen, 2 vuotta. Mutta kun loppu on traaginen, rakastettu kuollut, on tyyliin sopivampaa mennä vielä kärsimään rangaistus "kiven sisään".\nMyös rinnakkaisromaanissa Ei koskaan huomispäivää päähenkilö marssii lopussa vankilaan kärsimään rangaistustaan. Sikäli siis samanlainen loppuratkaisu. Päähenkilö on tarinan aikana kypsynyt tuntemaan syyllisyyttä ja hyväksyy sovituksen. Syyllisyyden ongelma ja rangaistus sovituksena ovat tuohon aikaan askarruttaneet Mika Waltaria. Ilmarin filmiversiossa onnellinen loppu ei oikein vakuuta: tuntuu siltä, että tapahtumat tulevat seuraamaan paria vielä pitkään, ja että ilmaiseksi he eivät tule onneaan ja mielenrauhaansa saamaan. Mielen kummituksia vastaan taistelemalla he voivat kuitenkin vapautensa saada. Heille suo toki tilaisuuden.\nMuista tekijöistä panee mielihyvin merkille Eino Karin kuvauksen. Se perustuu yhden suunnan voimakkaisiin valoihin, musta-valkotehoihin, joista on kiitollinen hänelle ja ohjaajalle, joka lienee vaikuttanut tyylin valintaan. Ossi Elstelän lavastukset ovat aivan laatuunkäyvät, ehkä Martti Similän musiikkikin. Sitä on vaikea arvioida, siinä kun kuuluvat suomalaisen elokuvamusiikin kaikki klisheet, "ristiriitaiset tunteet" ja muut sellaiset, joita toistettiin toistamasta päästyä. Jotenkin ne tänä päivänä pistävät enemmän korvaan kuin niiden omana aikana. Emootioita vahvistavana se varmaan oli silloin paikallaan. Muista näyttelijöistä Yrjö Tuominen tuomarina ja Ossi Elstelä nimismies-syyttäjänä ovat uskottavia, mutta Wilho Ilmari itse eräänä todistajana, sarkapukuisena isäntänä on suoraan teatterilavalta. Miksei kukaan sanonut hänelle? Ei uskaltanut ilmeisesti. Kuitenkin tämä on kaiken kaikkiaan Wilho Ilmarin paras elokuva.\nSamaa ei sen sijaan voi sanoa Hannu Lemisen 19 vuotta myöhemmin tekemästä Vieraasta miehestä. En kuulu niihin, joiden mukaan ei pidä tehdä jo kerran tehtyä elokuvaa uudelleen, mutta pitää osata tehdä sama hieman paremmin tai tuoda jotakin uutta näkemystä. Kun nyt on kumpaankin jo pitkä etäisyys, uskon niiden näkyvän vapaana ajankohtansa sumuverhoista. Kun elokuvat katsoo peräkkäin, ei käsitä miksi Leminen on tehnyt omansa.\nOhjaaja on laatinut käsikirjoituksen yhdessä Ilmari Unhon kanssa, joka tuolloin oli jo jättänyt ohjaajan työnsä elokuvassa ja siirtynyt Porin Teatterin johtajaksi. On ymmärrettävää, että he halusivat tehdä oman käsikirjoituksensa, hankkia oman näkemyksensä aiheeseen, mutta dramaturgisesti he ovat tehneet jokseenkin onnettomia ratkaisuja. Ennen kuin ryhdyn niitä selostamaan, koetan muistella, millainen ilmapiiri oli maassa tuohon aikaan ja millaisia pyrkimyksiä oli suomalaisessa elokuvassa nähtävissä, jotta näitä taustoja vasten ymmärtäisi ratkaisuja paremmin. Sen jälkeen on koetettava tarkastella Lemisen ohjaajakuvaa.\nVarmasti oltiin irtaantumassa Hollywood-tyyppisestä tarinasta, keinotekoisesta, liian dramaattisesta, liian fantastisesta, liian romanttisesta. Alettiin pyrkiä realismin suuntaan. Tuntematon sotilas muodosti elokuvanakin vedenjakajan. Ilmiöiden ja ihmisten kuvaukseen tuli mukaan realismia, jopa ns. arkirealismia, joskaan ei vielä yhteiskunnallista näkemystä. Se oli 1960-luvulla uuden sukupolven asia. Eihän Vieraassa miehessä toki Waltarin jäljiltäkään ole yhteiskunnallista kuvausta. Ratkaisuissa, joita käsikirjoittajat ovat tehneet, ja ohjaajan toteutuksessa on näkevinään pyrkimystä realismiin. Lopputulos on kuitenkin epäonnistunut, draama jo alkupuolella menettänyt tehoaan ja lopulla hajoaa täysin. Ilmeisesti 1950-luvun lopulla alettiin loitota sellaisesta asennoitumisesta, johon sopisi jylhä, tyylitelty tragedia. Elokuvan mahdollisuudet nähtiin yhä tarkemman realismin suunnassa. Siksi kai pyrkimyksenä oli koettaa saada tarina mahdolliseksi tapahtua Suomen maaseudulla todella. Vähennettiin kohtalokkaita, vertauskuvallisia tai mystisiä asioita, kaikki piti saada mahtumaan tavalliseen arkijärkeen. Samalla viskattiin lapsi pesuveden mukana pois.\nYhdistettiin molemmat teokset peräkkäin, niin kuin ne on kirjoitettu ja koettiin hieman sitoakin niitä tuomalla nimismies ja poliisi taloon jo kerran aikaisemmin ja muuta vastaavaa. Ei ymmärretty, että teosten tyylilaji on erilainen eikä niiden dramaattinen jännite toimi kun ne pannaan peräkkäin. Tapahtui siis niin, että kun tarina yritettiin istuttaa paremmin suomalaiseen maaperään, se irtosi siitä kokonaan. Se kun ei siinä koskaan ollut lujasti istunutkaan, koska se oli eurooppalainen kohtalodraama ja sen voima oli juuri siinä. Ei Mika Waltari teoksissaan kuvannut kovin hyvin suomalaista yhteiskuntaa tai suomalaisia ihmisiä ylimalkaankaan. Tekijöiden olisi tullut olla todella eteviä, jotta he olisivat osanneet kirjoittaa teokset realistiseksi psyko-sosiaaliseksi draamaksi. Nyt Mika Waltarin heikkoudetkin otetaan suurennuslasin alle. Sitäpaitsi – ei teoksen sanottavalla ole kovinkaan paljon yhteistä 1950-luvun loppupuolen ilmassa olevien asioiden kanssa, ellei nyt Kyllikki Saaren ja Tulilahden murhilla ole jotakin rakenteellista yhteyttä. Mutta niiden painopiste oli toisaalla.\nKäsikirjoittajat tekivät juoneen ja tapahtumiin muutoksia: tarina aloitetaan alkoholistin toiminnan esittelyllä ja näytetään aviopuolisoiden toivoton tilanne, ennen kuin vieras mies tulee taloon, sen sijaan että molemmat asiat olisi esitelty yhdessä kuten kirjassa. Se oli vesitys. Lisättiin tarpeettomasti alkoholistin inhottavaa käyttäytymistä vierasta miestä kohtaan. Pantiin alkoholisti varastamaan kivääri, jotta se olisi järkeen sopivampaa kuin se, että näkee kiväärin löytöpaikan unessa, ja jotta sen turvin olisi saatu poliisit jo kerran taloon. Pantiin alkoholisti laukomaan tyhjää kivääriä tallinvintin ikkunasta talonväkeä kohti, jopa vanha Hermanni kaatumaan sairauskohtauksessa kuin luodin tavoittamana, jolla harhautettiin katsojaa. Kiväärin olemassaolon latentti uhka on jo paljon tehokkaampi. Taas uusi vesitys.\nJa lopulta: nainen ei tappanutkaan aviomiestään, vaan tämä putosi itse kaivamaansa suokuoppaan, minne kuoli. Nainen puhdistettiin ja vapautettiin tietenkin, kun asia selvisi. Leminen on keventänyt asiaa romanttiseen suuntaan, eli siihen, mihin hänellä elokuvauransa aikana on ollut mieltymyksiä. Lisäksi mielestäni moraalisesti arveluttavaan suuntaan: nainen sai rangaistuksensa eli menetti rakastettunsa aviorikoksen takia, hyvityksenä tosin kohdussa kasvava lapsi. Kohtalo taas rankaisi juoppoa aviomiestä tappamalla hänet omaan kuoppaansa. Oikeus ei voinut rangaista ketään – koko juttu oli heidän kannaltaan yhtä tyhjän kanssa. Romanttiseen näkemykseen olisi sopinut jännitysjuttu: tuleeko oikeusmurha vai pystyykö syytön todistamaan syyttömyytensä? Mutta ei tarinaa niinkään ollut viritetty. Mistä sitten oli kysymys? Siitäkö vain, että se oli hyvä elokuva-aihe, kun siinä tapahtuu kaikkea jännittävää niin kuin aviorikoksia ja murhia. Mutta kun se ei oikein kaatunut Peyton Placen tai Dallasin viihteellisille linjoillekaan.\nHyvät näyttelijät huonoissa rooleissa\nNäyttelijävalinnat ansaitsevat oman kappaleensa. Vierasta miestä näytteli Esko Vettenranta, emäntää Rauni Ikäheimo, juoppoa Kaarlo Halttunen ja Hermanni-ukkoa Aku Korhonen toisen kerran. Nimismiehenä oli Martti Kainulainen, tuomarina Paavo Jännes. Hyviä näyttelijöitä siis, mutta näissä rooleissa huonoja. Aku Korhonenkin, vaikka näytteli ehkä yhtä hyvin, ehkä väsähtäneemmin, mutta kun dramaturgia ei toiminut, ei vaikutusta syntynyt.\nKoetankin arvioida näyttelijöiden työtä ja näyttelijäohjausta (-valintaa) siinä dramaturgiassa, mikä ohjaajalla on. Pahimmin melodramaattisuuteen sortui Esko Vettenranta, joka on pantu näyttelemään hyvää sankaria. Ei Vettenranta ole koskaan osannut näytellä sankaria – ja harva sitä osaakaan – mutta harvoin hän on ollut niin hirveän jäykistynyt ja juhlallinen kuin tässä. Rauni Ikäheimo näyttelee laadukkaasti, eikä ohjaaja ole ilmeisesti ohjannut häntä kohtalokkaaseen suuntaan, siihen hänestä ei olisi ollutkaan kuten Kaisu Leppäsestä, mutta ei Rauni sille mitään voi, että hän oli lähinnä 1950-luvun kotirouva. Kun juoppo lähentelee aviollisin tarkoituksin vaimoaan, Ikäheimo ei antaudu kuten Leppänen aikaisemmassa versiossa. Leminen suojelee ritarillisesti tätä kotirouvaa moiselta häpeältä, minkä Waltari on häpeäksi, alennukseksi tarkoittanutkin. Kaarlo Halttunen näyttelee juopon hyvän näyttelijän tapaan, mutta hänkään ei mahda mitään sille, että hänestä puuttuu se demoninen pahuus, jonka Angerkoski saa esille. Martti Kainulainen ei tiedä, minkälainen nimismies olisi ja mikä on hänen tehtävänsä draamassa, koska ohjaajakaan ei sitä tiedä. Tietysti hän on näyttelijä, mutta lähinnä hän näyttää siltä, että juuri Helsinkiin saapuneena hänestä on kiva filmata.\nSitten oikein kukkanen: Hannes Häyrinen poliisina. Lieneekö ohjaaja ajatellut, että tämä on muuten niin synkkä tarina, että pitää saada vähän huumoria. Joka tapauksessa Hanski, joka toki on hyvä näyttelijä, jopa hyvä vakava näyttelijä, oli väärässä elokuvassa pienine, hauskoine ja niin tuttuine hölmöilyineen, mutta eihän hänelle toisaalta annettu kunnon hauskutusmahdollisuuksia, eihän tämä sentään ollut komedia. Tämä valinta selvimmin osoitti, miten väärää puuta Leminen haukkui tässä elokuvassaan.\nTokihan Lemisen elokuvissa on ansioitakin. Ylimalkaan kerronta on luistavaa ja hänellä on käsitys nimenomaan kameran keinoista, kuvakoosta, kompositioista ja rytmityksestä. Visuaalisin ja auditiivisin keinoin hän osaa tarinan kertoa, mutta sisällön käsittelyssä (dramaturgia, ihmiskuvaus) hänellä on rajat, joiden ulkopuolelle tämä elokuva jää. Erkki Imbergin kuvaus on kaunista ja ammattitaitoista paitsi sisäkuvissa, jossa Lemisen mieltymys kauniisiin studiovalaistuksiin saattaa hänet tyylistä pois. Rakkauskohtaus emännän ja vieraan miehen välillä rantasaunalla on parempi kuin Ilmarilla, siihen latautuu jonkin verran eroottista jännitystä. Einar Englundin musiikki on selvästi laadukkaampaa, huolellisempaa, elokuvamusiikin aseman ja keinot oivaltavampaa kuin Similän aikaisemmassa versiossa.\nIlmarin elokuva osoittaa, että teatteriperinteet osaavasti käytettyinä luovat elokuvallekin vahvan pohjan. Tai voivat luoda. Meillä puhutaan teatteriperinteistä elokuvan kohdalla yleensä vain kielteisessä merkityksessä. Hyvä näyttelijätyö ja ihmiskuvaus on hyvää niin teatterissa kuin elokuvissa, erot ovat vähäiset.\nfilmatisointi, käsikirjoittajat, näyttelijät, ohjaajat, tragediat


Sandra Bullock suhdekohun pyörteissä - perui matkan, muutti kotoa | Viihde | Iltalehti.fi\nMies petti Bullockia?\nTorstai 18.3.2010 klo 09.33\nSandra Bullockin miehen väitetään pettäneen häntä.\nJesse James ja Sandra Bullock ovat olleet naimisissa viisi vuotta. (AP / LEHTIKUVA)\nNäyttelijä Sandra Bullock, 45, peruutti äkisti matkansa The Blind Side -elokuvan ensi-iltaan Lontooseen. Hän lähetti tiedotusvälineille tiedotteen, jonka mukaan matkan peruutuksen taustalla ovat "henkilökohtaiset syyt". Hän ei kuitenkaan eritellyt syitä tarkemmin.\nPeruutus tuli samaan aikaan, kun huhut Bullockin aviomiehen Jesse Jamesin avioliiton ulkopuolisesta suhteesta levisivät amerikkalaislehdissä. Jamesilla väitetään olleen pitkä suhde toisen naisen kanssa.\nPeople-lehden mukaan Bullock on muuttanut pois pariskunnan kodista Kaliforniassa.\nKumpikaan ei ole kommentoinut väitteitä suhteesta. James on jopa poistanut Twitter-tilinsä, jota hän käytti aiemmin päivittäin.\nBullock ja James, 40, tapasivat jo vuonna 2004 ja avioituivat vuotta myöhemmin. James on moottoripyöriä valmistavan West Coast Choppers -yhtiön toimitusjohtaja. Hänellä on myös oma televisiosarja.


No, ei mun pitänyt tätä tänään julkaista, mutta julkaisenpa sitten, jotta pääsen kiiraana torstaina lukemaan heti Fedor Dostojevskin Rikosta ja rangaistusta. Näin eilen, tänään tai huomenna, siis tänään keskiviikkona, jolloin tämän kirjoitin ja julkaisin vahingossa, kadulla Petteri Hyväristä ja luen Rikoksen ja rangaistuksen kiltisti loppuun ainoastaan Petterin tähden. Se on Petterin lempparikirja. Minua tähän mennessä Rikos ja rangaistus on onnistunut vain ärsyttämään.\nTorstaina panen heti aamusta puhelimen äänettömälle ja vastaan vain siinä tapauksessa puhelimeen, että jollakulla perheeni jäsenellä on paha paikka tai iso hätä tai jotain muuta dramaattista, jota Luoja nähköön tässä perheessä riittää kosolti. Luen Dostojevskia, kuulkaa, luen Dostojevskia enkä anna minkään enkä kenenkään keskeyttää sitä. Minun on pakko, koska muuten hukka perii, alustus ei etene, estetiikka ei valmistu enkä saa koskaan tai ainakaan määräajassa kirjallisuusopintojani tehtyä.\nOsmo Soininvaara kirjoitti eilen blogissaan, että nyt olisi tilaa urbaaniliberaalille puolueelle, koska urbanismi on heikoilla. Mitä helvettiä se tyyppi oikein ajattelee? Siis Soininvaara. Urbanismi heikoilla? Eihän tässä Suomessa ole mitään muuta ollutkaan kaikkien huulilla, vittu hot ja cool kuin joku sssssssaaatanan urbanismi 1980-luvun puolivälistä lähtien.\nToki agrarismi on niin sanottu heikko signaali ja näkyy siitä, että ainoa sanomalehti, joka lisää levikkiään, on Maaseudun Tulevaisuus. Näen sieluni silmin sen päivän, kun näiltä urbaaneilta arrogansmissaan viedään kädestä se viimeinenkin orassmoothie, kun he unohtavat, mistä oikeasti kana kusee ei kun luomumuna putoaa sievien salaatinlehvien ympäröimälle lautaselle.\nJa sitten Soininvaara on sitä mieltä, että demarit olisivat Lipposenkin jälkeen voineet jäädä oikealle. Luojan kiitos, että eivät jääneet. Minä olen sitä mieltä, että demareiden kannattaa kokeilla Timo Harakan dandy-sosialismia tai ainakin lukea Harakan reipas kapitalismikritiikki Viemärirotasta.\nTämä erityisesti saa minut nauramaan pissat housussa:\n"Jos kaikki puolueet lakkautettaisiin ja ihmiset joutuisivat järjestäytymään poliittisesti uudestaan, urbaania vasemmistoliberalismia edustavasta puolueesta tulisi mahtipuolue. Tähän puolueeseen tulisi paljon helsinkiläisiä kokoomuslaisia, mutta ei niitä moraalikonservatiiveja eikä änkyräoikeistolaisia. Siihen tulisi paljon helsinkiläisiä vihreitä, itseasiassa melkein kaikki, ja siihen tulisivat viimeiset uudistusmieliset demarit."\nEijjjjjjumaliste, Soininvaara haluaa Suomeen vielä yhden oikeistopuolueen lisää! Eikö tämä koskaan lopu? Olen epätoivoinen. Soininvaara haluaa meille vielä yhden kokoomuksen. Vihreäthän ovat kokoomuspuolue, osa demareista on edelleen kokoomusta ja kepussakin varmaan on oma kokoomuksensa.\nEilen, tänään, huomenna, riippuu siitä, mistä asiaa tarkastelee, istuin Kuopion kaupunginkirjastossa ja kuuntelin, kuinka kirjastokävijät soittivat John Cagen 4,32:a:\nHei, kokoomuslaisissa on se paha puoli, että he äänestävät aina. Sen takia kaikki muut puolueet kärsivät milloin mistäkin, mutta kokoomus on vallassa aina ja ikuisesti. Onnea Oiva Hevoiselle ja Kiteen punikille, että jaksoivat kuitenkin olla mukana. Tai siis Kiteen punikki kait oli edellisissä vaaleissa ja sain eniten vassista ääniä Kiteellä.\nMinä en enää näissä vaaleissa jaksanut enkä meinaa enää koskaan missään olla ehdolla. Minuun eivät äänet tartu!\nTuota en ymmärrä, miksi Kittilän Inkeri Yritys meni OMK-listalle. Seurasin Kittilän kunnanjohtajan ajojahtia silloin muutama vuosi sitten ja olin ylpeä siitä, että meillä vassilla on siellä sellainen pätevä, noheva rouva. Kittilän poissavustettu kunnanjohtajanainen oli muuten vihertaustainen. Pitää varmaan kysyä Tornion syväkurkultani Ilkka Kapraalilta, että mitä pirua vas. on muninut sen Inkeri Yrityksen kanssa!\nIstun Kuopion kaupunginkirjastossa ja näpytän. Tämä on kuin John Cagen 4,32:a kuuntelisi. Keskityn täällä jostain syystä hyvin. Samat hyvät fibat on Siilinjärven kirjastossa. Odotan täällä junaa Lapinlahdelle. Olen niin kuin retkellä. Oltiin mun kirjallisuusopiskelijaystävättäreni kanssa Kuopion taidemuseon taidevartissa ja tutustuttiin Harri Leppäsen taideteokseen Hyvän ja pahan portti. Koska Leppäsen taideteos ei esitä ihmistä eikä siinä ollut MITÄÄN, mihin olisin voinut samaistua tai josta olisin saanut kiinni, dissasin koko työn ekalla taidemuseoakäynnilläni. Vasta kun nyt ortodoksimunkin näköinen taidemuseovirkamies esitteli taideteoksen, se avautui. Nyt minä täällä läppärillä googlailen, kuka se ortodoksimunkin näköinen karismaatikko museossa oikein oli.


Ilmoituksen osoite: https://tyopaikat.oikotie.fi/tyopaikka/1322252\nMe Elisan yritysmyynnissä vastaamme digitaalisten palveluiden sekä IT palveluiden myynnistä yrityssegmenttiin. Elisa yhdistetään usein liittymäpalveluihin, mutta tiesitkö, että Elisan palveluportfoliosta sekä kuluttaja- että yritysasiakkaat löytävät kaikki modernin digi- sekä IT -maailman ratkaisut aina automaatioista tietoturvaan ja pilvipalveluista ensiluokkaiseen laitteistoon sekä IT:n ulkoistamiseen.\nElisalla kuljet digitalisaation aallonharjalla ja pääset jalkauttamaan täysin uudenlaisia palvelukokonaisuuksia asiakkaidemme liiketoimintatarpeisiin. Yritysasiakkaidemme liiketoiminta elää jatkuvassa muutoksessa, jolloin ketterät, modernit ja kokonaisvaltaiset Elisan ICT-ratkaisut toimivat alustana jatkuvalle kehitykselle ja yhdessä asiakkaidemme kanssa rakennamme kilpailuetua innovatiivisin liiketoimintamallein.\nHaluatko sinä mukaamme surffaamaan B2B-myynnin korkeimmalle aallonharjalle? Sytytkö innostavien asiakaskokemusten tuottamisesta? Digiratkaisuista puhuessasi olet elementissäsi, ja eteen tupsahtavat haasteet ovat sinulle mahdollisuuksia, jotka käännät asiakkaidemme eduksi. Olet asiakkaillemme luottotyyppi, koska ymmärrät heidän tarpeitaan ja ajattelet aina heidän parastaan bisnesviidakossa.\nTarvitsemme juuri sinun kaltaistasi Account Manageria kasvattamaan myyntiämme Keski-Suomen ja Hämeen alueilla!\nTehtäväsi sijoittuu Elisan Yritysasiakkaat-yksikköön, jossa vastaat asiakkaiden kokonaisvaltaisesta hyvinvoinnista ja myynnistä sekä asiakkuuksien johtamisesta +100 hengen organisaatioille mm. Hämeenlinnan, Jyväkylän, Lahden ja Tampereen talousalueilla. Työtekopaikkanasi toimii Tampereen toimistomme.\nMenestys on vain omasta nälästäsi kiinni, sillä kaikki työkalut ja tuki menestykseesi löytyvät Tampereen työpisteeltä ja/tai kotitoimistoltasi!\nNäyttöjä menestyksekkäästä B2B-myynnistä 3-5 vuoden ajalta mielellään ICT:n, digiratkaisujen tai liikkeenjohdon konsultoinnin parissa.\nLoistavia sosiaalisia taitoa ja kykyä toimia liiketoimintajohdon parissa vakuuttavasti sekä suomeksi että englanniksi. Ruotsin kielen taidon katsomme eduksesi.\nKiinnostuitko? Jos sinulla on jotain kysyttävää, niin voit ottaa yhteyttä myyntijohtaja Janne Maliseen (janne.malinen@elisa.fi ; 0503980202).\nTehtävään valitulle henkilölle teetämme turvallisuusselvityksen (726/2014) sekä työhöntulotarkastuksen yhteydessä huumetestin.


Sarin puutarhat: Luukku 8 - Vanha amaryllis kukkii\nVanha eli viime joululta säilynyt amaryllis kukkii parhaillaan. Tämän sipuli oli silloin ja on edelleenkin hyvin napakka, joten aion säilyttää sen jatkossakin. Aiempinakin vuosina olen säilyttänyt näitä amarylliksia ja osa niistä on kukkinut hienosti uudelleen, vaikka olen hoitanut niitä aika rennosti.\nVanha amaryllis kukkii kerrotuin kukin...\nMikä ihaninta, niin tämä on juuri se lajike, mikä on suosikkini. Eli valkoinen kerrottukukkainen ihanuus, jonka kukissa on mieto tuoksu.\nOli pitkään niin hämäriä ja pimeitä päiviä, että tämä kasvatti pitkän varren. Se on ollut ikkunalla, mutta valoa ei ole ollut riittävästi, jotta varsi olisi jäänyt lyhyeksi. Mutta se ei haittaa, sillä on tämä näinkin sykähdyttävän ihana.\nKukkavarteen tuli viisi kukkaa. Saas nähdä tuleeko toista kukkavartta. Vähän kyllä epäilyttää, kun kesällä hoito oli ehkä liiankin rentoa 😊\nAmarylliksen hoito-ohjeet löytyvät Amarylliksen säilyttäminen ja hoito -postauksesta.\nAmaryllis eli ritarinkukka on uskomattoman kaunis...\nVoiko olla kauniimpaa joulukukkaa. Tämä niin upea!\nMaljakossa on se kaatuneen amarylliksen kukkavana. Tietysti tämän vanhan amarylliksen kukkavanan tuin jo aikaa sitten, koska se on noin korkea.\nMuista monivuotisista joulukukista kerroinkin eilen eli Monivuotiset joulukukat -postauksessa.\nSaila 8. joulukuuta 2020 klo 17.34\nOn todella kaunis. Ja mahtavaa, että onnistuit kukittamaan sen uudestaan juuri jouluksi!\nSariW 8. joulukuuta 2020 klo 18.33\nVähän kävi kyllä tuuri, että tämä siirtyi lepoon niin aikaisin. Nuo muutamat siirtyivät lepoon vasta myöhään syksyllä ja niiden kukintaa voi odottaa vasta tammi-helmikuussa. Nämä kun käyttäytyvät niin yksilöllisesti :)\nKristiina 9. joulukuuta 2020 klo 9.15\nTodella kaunis.Ostin itse valkoisen amarylliskimpun itsenäisyyspäiväksi.\nSariW 9. joulukuuta 2020 klo 17.55\nTämä kerrottu amaryllis on ihan huikean upea. Ja amaryllikset leikkokukkana ovat tosi kauniita. Valkoinen amarylliskimppu kuulostaa jo ihanalta, etenkin itsenäisyyspäivän kimppuna :)


Mistä tukea pk-yrittäjälle? | OP Media\nMistä tukea pk-yrittäjälle?\nTeksti Johanna Flinkkilä Kuva: Shutterstock\nKoronapandemian vaikutukset pk-yrittäjille ovat merkittävät. Siksi erilaisia yrityksiä tukevia palveluita tarvitaan juuri nyt. Myös OP on mukana auttamassa. Nyt puhalletaan yhteen Suomeen.\nHuhtikuussa Tilastokeskus lisäsi omaan kuluttajien luottamus -tutkimukseensa kysymyksiä yrittäjille koronapandemiasta.\nKyselyyn vastanneiden yrittäjien työt, asiakkaat ja toimeksiannot olivat tutkimuksen perusteella vähentyneet huomattavasti tai joissain tapauksissa jopa 63 prosentilla. Silti yrittäjien asenne oli optimistinen: noin 90 prosenttia vastaajista oli sitä mieltä, että heidän yritystoimintansa tulee todennäköisesti selviämään kriisistä.\nNyt jos koskaan tätä yrittäjien optimismia tarvitaan. Oman, lujan tahdon ja työn lisäksi tarvitaan myös yritysten ulkopuolista apua. Poimimme tähän juttuun muutamia vinkkejä pk-yrittäjälle suunnatuista tukitoimista.\nPäätoiminen yksinyrittäjä voi hakea avustusta heikentyneeseen taloudelliseen tilanteeseen yrityksen sijaintikunnasta. Tuen suuruus on 2 000 euroa. Se on määräaikainen ja sitä voi hakea syyskuun loppuun saakka. Kunnat tiedottavat hakumenettelyistä omissa kanavissaan.\nYksinyrittäjä voi hakea myös väliaikaista työmarkkinatukea, jos päätoiminen työskentely yrityksessä on päättynyt tai yrittäjätulo on epidemian vuoksi vähemmän kuin 1089,67 euroa kuukaudessa. Yritystoimintaa ei tarvitse tuen vuoksi lopettaa.\n1-5 henkilön yritykset\nELY-keskukset myöntävät koronarahoitusta enintään viiden henkilön yrityksille, jotka kärsivät markkina- ja tuotantohäiriöistä koronapandemian vuoksi. Avustusta myönnetään kerrallaan joko tilanneanalyysin tekemiseen tai yrityksen kehittämistoimenpiteisiin. Hakeminen tehdään sähköisesti aluehallinnon asiointipalvelussa.\nPienille ja keskisuurille, yli 5 henkilön yrityksille\nBusiness Finlandin rahoitusapu on tarkoitettu Suomessa toimiville pk-yrityksille, joiden liiketoiminta kärsii koronavirustilanteesta. Rahoituksen avulla yritys voi kehittää uusia tuotteita tai toimintatapoja.\nVertaistukea ja neuvoja yrittäjälle\nSuomen Yrittäjät on perustanut Facebookiin pienille ja keskisuurille yrityksille sekä yksinyrittäjille suunnatun tukiryhmän nimeltään #ostapieneltä. Ryhmässä on jo yli 15 000 jäsentä. Vertaistuen lisäksi arkisin kello 15–20 paikalla kysymyksiin vastaamassa on Suomen Yrittäjien lakineuvoja ja moderoijana kolme tuntia päivässä psykoterapeutti.\nKotimaiset verkkokaupat yhteen kokoava Pelastetaan kauppa -verkosto toivottaa tervetulleeksi kaikki kotimaisella y-tunnuksella rekisteröityneet kauppiaat. Oman kaupan lisääminen verkoston sivuille on ilmaista. Asiakkaat voivat tehdä hakuja palvelualan lisäksi myös oman lähialueensa yrittäjistä, ja tukea näin paikallisia toimijoita. Palvelussa voi myös perustaa uuden verkkokaupan ja saada palvelun käyttöönsä ilmaiseksi kuuden kuukauden ajalle.\nTilannetietoa ja ratkaisuehdotuksia\nVerkkojulkaisu talouskriisi.fi pyrkii tuomaan yhteen yritysten, politiikan, etujärjestöjen ja hallinnon päättäjät ja asiantuntijat. Selvittämällä ajantasaista tilannekuvaa ja tietoa mahdollisista ratkaisuista talouskriisi.fi etsii ratkaisuja koronaviruksen aiheuttamien kansantaloudellisten tappioiden minimoimiseksi. Sivustolla on myös lista erilaisista palveluista apua tarvitsevalle.\nOP:n tukipalvelut pk-yrittäjälle\nPuhalletaan yhteen Suomeen! -teema kokoaa yhteen OP Ryhmän yrityksille tarkoitetut tukipalvelut. Mukana on niin yritysten rahoitukseen liittyviä toimia kuin niille suunnattuja palveluita ja etuja. Tukipalveluiden valikoima täydentyy kevään mittaan.\n”Tässä poikkeustilanteessa on äärimmäisen tärkeää, että kaikille elinkelpoisille yrityksille rakennetaan silta kriisin yli. Puhalletaan yhteen Suomeen -teemalla tuomme esille, mitä kaikkea OP tekee yritysasiakkaiden hyväksi. Lisäksi, nyt jos koska on olennaista kertoa suomalaisille, mikä yhteiskunnallinen merkitys on sillä, että pidämme huolta suomalaisista yrityksistä”, kertoo OP:n pk-yritysliiketoiminnasta vastaava johtaja Heikki Peltola.\nFinnveran takaama OP-yritysrahoitus\nYli kolme vuotta toimineet, kasvuhakuiset pk-yritykset voivat hakea rahoitusta erilaisiin investointi-, käyttöpääoma- ja tuotekehitystarpeisiin. Enintään 1 miljoonan euron pankkilainalle on mahdollista saada 80 prosentin takaus.\nTähän mennessä poikkeustilanteen aikana on myönnetty lyhennysvapaata jo yli 12 000 yritykselle. Yritysasiakkaan lyhennysvapauden edellytyksenä ovat koronapandemian aiheuttamat vaikeudet yritystoiminnalle.\nOP Joukko-osto -palvelu paikallisille pk-yrityksille\nOmistaja-asiakkaiden OP Joukko-osto -palvelu on omistettu paikallisten pk-yritysten tukemiseen koko tämän vuoden ajan. Mukana olevat yritykset saavat palvelun avulla uusia asiakkaita ja näkyvyyttä ja omistaja-asiakkaat pääsevät tukemaan lähialueensa yrityksiä. Ensimmäinen kampanja käynnistyy toukokuussa.\nJoustoa vakuutuslaskujen maksuaikoihin\nPohjola Vakuutus tarjoaa koronatilanteesta taloudellisesti kärsiville yritysasiakkaille lisämaksuaikaa vakuutusmaksuihin. Maksuajasta sovitaan asiakaskohtaisesti ja sitä voi hakea lähettämällä viesti op.fi:ssä Pohjola Vakuutukselle.\nArtikkeli on osa Puhalletaan yhteen Suomeen -teemaa, jolla OP haluaa tukea yrityksiä poikkeustilanteen aikana, kiinnittää huomiota yritysten tärkeään merkitykseen yhteiskunnassa ja kannustaa muitakin toimimaan paikallisten yritysten puolesta. Tutustu teemasivuihin, jonne on koottu OP:n tukitoimet, helpotukset, ohjeet ja vinkit yrityksille.


Kymmenet tehdasvierailut vuosittain varmistavat tuotteidemme laadun ja vastuullisuuden – Marimekko as a company | We as a company\nToimitusketjumme vastuullisuuden varmistaminen on meille tärkeää, sillä ilon tuominen arkipäivään värein ja kuvioin ei saa tapahtua muiden kustannuksella. Vierailemme itse säännöllisesti toimittajakumppaniemme tehtailla, jotta voimme vakuuttua siitä, että toiminta täyttää laatu- ja vastuullisuusvaatimuksemme.\nMarimekon oma kangaspaino Helsingissä tuottaa vuosittain noin miljoona metriä kankaita eri kuoseilla, minkä lisäksi tuotteitamme valmistavat noin 75 toimittajakumppania noin 100 tehtaassa ympäri maailmaa. Lähes 70 % tuotteista valmistetaan Euroopassa ja loput Aasiassa. Lista merkittävimmistä sopimusvalmistajistamme löytyy verkkosivuiltamme: https://company.marimekko.com/fi/vastuullisuus/valmistus/.\nValitsemme yhteistyökumppanimme huolella. Toimittajien valintaa ohjaavat ennalta määritetyt menettelytavat ja vaatimukset, jotka käydään läpi yksityiskohtaisesti ennen yhteistyöhön ryhtymistä. Läpikäytäviin asioihin sisältyy muun muassa sen varmistaminen, että toimittajan osaaminen ja kapasiteetti vastaavat tarpeitamme ja että toimittaja pystyy noudattamaan laatu- ja vastuullisuusvaatimuksiamme. Toimittajien huolellinen valinta on tärkeää siksikin, että pyrimme valitsemaan kumppaneita, joiden kanssa yhteistyötä voidaan kehittää ja suunnitella pitkäjänteisesti. Toimittajasuhteemme ovat keskimäärin noin 10 vuoden pituisia, ja joidenkin kumppaneidemme kanssa olemme tehneet yhteistyötä jo yli 20 vuoden ajan.\nPeriaatteenamme on, että tiedämme aina missä ja millaisissa olosuhteissa tuotteemme valmistetaan. Marimekon edustajat vierailevat toimittajakumppaneiden tehtaissa säännöllisesti, ja lisäksi ulkopuoliset asiantuntijat suorittavat riskimaissa sijaitsevissa tehtaissa auditointeja.\nVuoden 2019 aikana marimekkolaiset tekivät yhteensä yli 40 vierailua tuote- tai materiaalitoimittajiemme tehtaisiin Suomessa, Virossa, Liettuassa, Unkarissa, Espanjassa, Portugalissa, Intiassa, Kiinassa ja Thaimaassa. Vierailujen aikana käydään läpi muun muassa sopimusasioita, tuotekehitykseen ja laatuun liittyviä asioita, kartoitetaan vastuullisten toimintatapojen toteutumista ja niihin liittyviä mahdollisia haasteita sekä seurataan edistymistä aiemmin sovittujen kehityskohteiden osalta. Ensisijaisesti toimittajan tulee aina korjata havaitut puutteet tai niihin johtaneet syyt, mutta vaatimustemme jatkuva noudattamatta jättäminen on peruste yhteistyön päättämiselle. Marimekko on viime vuosina purkanut muutamia sopimuksia esimerkiksi laatua, tiedonsaantia tai yhteistyön ehtoja koskevien puutteiden vuoksi.\nOlennainen osa vierailuja on tutustuminen tuotantotiloihin. Pyrimme aina ajoittamaan vierailut ajankohtiin, jolloin tuotantolinjalla on valmistumassa Marimekon tuotteita, jotta näemme eri työvaiheet ja työskentelyolosuhteet konkreettisesti. Tutustumiskierroksen aikana kiinnitämme huomiota esimerkiksi työskentely-ympäristön ja -tapojen turvallisuuteen, työvälineiden kuntoon sekä työskentelytilan lämpötilaan, siisteyteen ja valaistukseen, ja voimme myös tarkkailla sitä, miten tehdastarkastuksissa mahdollisesti havaitut puutteet on korjattu. Vierailut tarjoavat mahdollisuuden kuulla toimittajan toiminnasta laajemminkin, vaikkapa siitä, miten he toimivat osana paikallisyhteisöä. Esimerkiksi Marimekon huivitoimittaja Intiassa tukee perhesäätiönsä (Shingora Family Foundation) kautta paikallisten tyttöjen koulutusta.\nLue lisää tuotteidemme valmistuksesta: https://company.marimekko.com/fi/vastuullisuus/valmistus/.


ILME - KEHÄ - 2015\nKahdenkeskinen taide on loputtomin tavoin intiimiä ja hurjaa. Teosten rajojen suojaamina taiteilija ja hänen vieraansa voivat kohdata toisensa paljaammin kuin arjen keskellä onnistuu. Moni taiteilija työskentelee pitkäjänteisesti kahdenkeskisen taiteen lähtökohdasta, mutta siihen keskittyvä tapahtuma on tähän asti puuttunut Suomesta. Kahdenkeskinen taide on ripoteltu hajalleen eri taiteenlajeihin. Taiteenlajin nimikin on työryhmämme keksimä.


Vartalonhoito - vartalon iho kaipaa päivittäistä hoitoa\nVartalonhoito on itsensä hemmottelua\nPidä huolta vartalostasi luonnon omilla ainesosilla! Kuten kasvojen iho, myös vartalon iho kaipaa jatkuvaa huolenpitoa. Tämän vuoksi kannattaa panostaa laadukkaita raaka-aineita sisältäviin hoitotuotteisiin. Valikoimastamme löydät mm. vartalovoiteet, kuorintavoiteet, käsivoiteet, käsisaippuat, deodorantit ja tuoksut kiinnostavimmilta ja laadukkailta luonnonkosmetiikkabrändeiltä. Tutustu kattavaan valikoimaan ja tilaa houkuttelevimmat kokeiluun!\nVartalon iho kaipaa päivittäistä hoitoa\nIho on elimistön suurin elin, ja se kaipaa jatkuvaa hoitoa niin sisäisesti kuin ulkoisesti. Ihon säännöllinen puhdistaminen pitää bakteerit, hien, rasvan ja epämiellyttävät hajut poissa, eivätkä ihohuokoset pääse tukkeutumaan tai tulehtumaan. Vartalon säännöllinen kosteuttaminen pitää ihon hyvinvoivana ja kimmoisana. Ihoa on hyvä myös kuoria kuorintatuotteilla ihohuokosia tukkivista kuolleista ihosolukoista. Kuoriminen lisää myös ihonalaista verenkiertoa, mikä vähentää turvotusta ja edistää voiteiden imeytymistä.\nLuonnonkosmetiikassa raaka-aineina käytetään mahdollisimman luonnollista alkuperää olevia ja käsittelemättömiä aineita. Lisäksi luonnonkosmetiikan edellytetään olevan ekologista ja eettistä koko tuotteen elinkaaren ajan raaka-aineiden hankinnasta logistiikkaan. Sertifioidun luonnonkosmetiikan raaka-aineet, tuotantotapa ja pakkaukset ovat ympäristöystävällisiä ja eettisesti kestäviä, eikä tuotteita ole testattu eläimillä.\nLuonnonkosmetiikan vartalonhoitotuotteet ovat täynnä hoitavia kasviöljyjä ja -uutteita, jotka ravitsevat ihoa jättäen sen kimmoisaksi ja pehmeäksi. Löydät valikoimastamme vartalonhoitotuotteet sertifioiduilta luonnonkosmetiikkabrändeiltä sekä sertifiointikriteerit täyttäviltä luonnollisen kosmetiikan brändeiltä. Valitse siis vartaloasi, ympäristöä sekä eläimiä kunnioittavat tuotteet vartalonhoitoon!


Yli 70-vuotaiden rokotusaikoja varattavissa jälleen keskiviikkona 7.4.2021, Sodankylässä on annettu jo noin 1900 koronarokotetta\nSodankylän yli 70-vuotiaat voivat varata aikoja koronarokotukseen jälleen keskiviikosta 7.4.2021 kELlo 8 alkaen. Aikoja jaetaan viikolle 15 ja siitä eteenpäin.\nKoronarokotukset etenevät Sodankylässä valtakunnallisen rokotusjärjestyksen ja rokotteiden saatavuuden mukaisesti. Tällä hetkellä noin 1900 henkilöä on saanut koronarokotteen.\nKunta tiedottaa erikseen, kun riskiryhmäläisten ja muiden rokotusryhmien rokotukset jatkuvat. Rokotteita saadaan rajoitettuja eriä, ja rokotusaikoja voidaan tarjota kerrallaan vain rokotteiden määrän mukaisesti; rokotusajat ovat haluttuja ja usein ajat menevät nopeasti. Kaikki kuntalaiset tulevat saamaan rokotteen rokotusten edetessä.